Тошкент, Ўзбекистон (UzDaily.uz) -- Жорий йилнинг биринчи чорагида кичик бизнесда 8,4 мингта ёки 2015 йилнинг шу давридагига қараганда 5,5 фоиз кўп янги субъект ташкил этилди. Йил бошидан бошлаб кичик бизнес субъектларига 3,6 триллион сўм банк кредитлари берилди, ўсиш 2015-йилнинг 1-чорагидагига қараганда 1,3 бараварни ташкил этди.\n2016-йилда иш ўринлари ташкил этиш ва аҳоли бандлигини ошириш дастури доирасида 167,4 мингта янги иш ўринлари ташкил этилди, улардан 57,7 фоизи қишлоқ жойларда ташкил этилди.\nСаноат ишлаб чиқаришини узлуксиз техник ва технологик жиҳатдан янгилаш, ишлаб чиқариш ва ижтимоий инфратузилмани жадал ривожлантириш бўйича амалга оширилаётган фаол инвестиция сиёсати ўзлаштирилган инвестициялар ҳажмлари 8,5 фоизга, шу жумладан, хорижий инвестициялар 14,4 фоизга ўсишига кўмаклашганлиги қайд этилди. 2016-йилги Инвестиция дастури доирасида 368 та янги инвестиция лойиҳасини амалга ошириш бошланди, улар бўйича қуриш ва реконструкция қилишга пудрат шартномалари белгиланган тартибда тузилган. Маҳаллийлаштирилган маҳсулотларнинг 37 та янги турини ишлаб чиқариш ўзлаштирилди.


Комилов Литва ташқи ишлар вазирига мактуб йўллади\nЎзбекистон Республикаси Ташқи ишлар вазири Абдулазиз Комилов Литва Республикаси Ташқи ишлар вазири Линас Линкевичиусга мактуб йўллади. Бу ҳақда ТИВ матбуот хизмати хабар берди.\n“Мен Сизни муҳим сана – Ўзбекистон Республикаси ва Литва Республикаси ўртасида дипломатик алоқалар ўрнатилганининг 25 йиллиги муносабати билан улкан мамнуният ила табриклайман”, - дея бошланади мактуб.\nҚайд этилишича, Ўзбекистон Литвани узоқ муддатли ва кўп қиррали ҳамкорликни ривожлантиришда яққол натижаларга эришган муҳим халқаро ҳамкор сифатида кўради.\n“Биз мамлакатларимиз ўртасида шаклланган ўзаро манфаатли алоқаларни ҳамда барча даражалардаги очиқ ва конструктив руҳдаги мулоқотни юқори баҳолаймиз”, - дейилади мактубда.\nЎзбекистон ўзаро ташрифлар амалиёти ва Литва билан сиёсий ва парламентлараро йўналишда, иқтисод ва саноат, маданият ва санъат соҳаларида муносабатларни янада изчил кенгайтиришни давом эттиради.\n“Аминманки, ўзаро ҳурмат ва манфаатларни бирдек инобатга олишга асосланган Ўзбекистон-Литва шериклиги бизнинг халқларимиз фаровонлиги йўлида келгуси йилларда ҳам мустаҳкамланишда давом этади”, - дея якун ясалган Комиловнинг мактубига.\nЛитва Абдулазиз Комилов


11 апрель куни Ўзбекистон Миллий Кутубхонасида Ўзбекистонда хизмат кўрсатган фан арбоби, Ўзбекистон Республикаси Фанлар Академияси академиги Жўра Абдуллаевич билан ижодий учрашув бўлиб ўтди\nИлм-фан ривожига салмоқли ҳисса кўшган таниқли олим, ўз касбининг фидойилари билан таништириш мақсадида ташкил этилган учрашувга Тошкент ахборот технологиялари университети, Тошкент автомобил йўлларини лойиҳалаш, қуриш ва эксплуатация институти талабалари, магистрантлари, ёш олимлар, Тошкент алоқа касб-ҳунар коллежи ўқувчилари ва кутубхона фойдаланувчилари иштирок этди.\nДиректор в.в.б Умида Тешабоева учрашувга йиғилганларни кутиб олиб, кун қаҳрамонини таништириб ўтди ва сўзни Академик Ж.А.Абдуллаевга берди.\nЖўра Абдуллаевич талабаларга ўз ҳаёт йўли, қизиқишлари ва интилишлари тўғрисида қисқа ва равон тилда сўзлаб бердилар. Шу қаторда ўқувчи ва талабаларга доимо мақсад сари интилиш зарурлиги, ҳалол меҳнат қилиш муҳимлигини алоҳида таъкидлаб, йиғилганларга саломатлик, танлаган йўлларида омад тилаб қолдилар. “Келажакни ўйлаб ишланглар, фақат бир мезон бор - ҳалол ишланглар, касал бўлмайсизлар, узоқ умр кўрасиз,”- деб маслаҳат бердилар.\nҚуёш қуввати ва шамол кучини қўллаб тизим яратмоқчи ҳамда эҳтимоллик назариясини ҳаётда қўлламоқчи бўлган ёшлар бўлса, бир гуруҳ тузиб ўқув семинарлари ташкил қилиш мумкинлигини айтиб ўтдилар.\nАкадемик ўз сўзида “юрагингизда доимо чақмоқ чақнасин, шунда ниятингизга етасиз,”- деб илм-фан билан шуғулланишга чорладилар.\nУчрашув якунида талабалар билан келган ўқитувчилар академикга талабалар номидан ўз миннатдорчиликларини билдиришди.\nОддий паравоз машинистидан, илмга интилиб академик даражасига етган инсон ҳаёти ва илмий фаолияти йиғилган ўқувчи, талаба, ёш олимларга сабоқ бўлди.\nУчрашув якунида олимнинг 90 йиллик юбилейларига бағишланган “Умр мазмуни” номли китоб академик дастхати билан Миллий кутубхонага эсдалик учун топширилди.\nТадбир доирасида “Кашфиёт” ўқув залида энергетик олим Жўра Абдуллаевич Абдуллаев таваллудининг 90 йиллиги муносабати билан “Илм-фан ютуқлари ва тараққиёти” деб номланган китоб-расмли кўргазма очилди. Унда олимнинг ҳаёти ва ижодини ёритувчи китоблар ўрин олган. Кўргазмага ташриф буюрган фойдаланувчилар олимнинг «Оперативная обработка измерительной информации», «Надежность цифровых устройств на многоустойчивых элементах», «Основы экспулатации систем передачи дискретных сообщений», «Передачи дискретных сообщений в задачах и упражнениях» номли китоблари, илмий рисолалари ва газета мақолалари билан яқиндан танишдилар.


ИБPОЙИМ ЮСУПОВ ХОТИPАСИГА БАҒИШЛАНГАН ТАНЛОВ ЎТКАЗИЛДИ - AmuNews.uz - энг сўнгги янгиликлар\nИБPОЙИМ ЮСУПОВ ХОТИPАСИГА БАҒИШЛАНГАН ТАНЛОВ ЎТКАЗИЛДИ\nЎзбекистон ва Қорақалпоғистон халқ шоири Ибройим Юсупов ХХ асрнинг иккинчи ярми ва ХХI аср адабиётида серқирра ижоди билан ўз ўрнига эга бўлди. У нафақат шеъриятда, балки драматургия ва публицистикада ҳам ижод қилиб, халқ қалбидан жой олди.\nҚорақалпоқ адабиётида ёрқин саҳифа очган Ибройим Юсупов хотирасига бағишлаб туманимизда ёшлар ўртасида “Аязий билимдонлари” танлови ўтказилди. Ёшлар иттифоқи туман Кенгаши томонидан Ибройим Юсупов ҳаёти ва ижодини ёш авлодга янада чуқурроқ ўргатиш мақсадида ташкиллаштирилган танловда 14 ёшдан 30 ёшгача бўлган иттифоқ фаол ёшлари иштирок этдилар.\nТанловда иштирокчилар Ибройим Юсуповнинг ҳаёти ва ижоди бўйича савол-жавоб, тест синови, И. Юсуповнинг шеърияти билимдонлари ҳамда шеърий парча шоирнинг қайси шеърига тегишлилигини аниқлаш каби шартлар асосида ўз билимларини синовдан ўтказдилар.\nБарча шартларни аъло даражада бажаришга ҳаракат қилган иттифоқнинг фаол ёшлари орасидан ғолиблар саралаб олинди. Танлов якунида 14 ёшдан 20 ёшгача бўлган ёшлардан Умида Ҳабибуллаева 1-ўрин, Моҳира Шомуродова 2-ўрин, Марҳабо Ўрозбоева 3-ўрин ғолиби деб топилди. 20-30 ёшдагилар ўртасидаги танловда эса Дилноза Ибрагимова 1-ўрин, Юлдуз Юсупова 2-ўрин, Ғуломжон Абдуллаевлар 3-ўрин ғолиби бўлдилар.\nҒолиблар Ёшлар иттифоқи туман Кенгаши томонидан диплом ва совғалар билан тақдирландилар.\nЖавлонбек ЙЎЛДОШЕВ, Ёшлар иттифоқи туман Кенгаши пресс-клуб йўналиши етакчиси.


“Ўзбошимча” фермерлар жазоланади\nЎзбекистонлик фермерлар ўз тасарруфларидаги ерларга расмийлар талабига кўра асосан пахта экадилар.\nНавоий вилоятидаги фермерларга ўз еридан ўзбошимчалик билан фойдаланмаслик, пахта ўрнига сабзавот ёки полиз экинлари экмаслик зарурлиги уқтирилмоқда.\nВилоятда фаолият юритувчи маҳаллий журналистнинг маълум қилишича, ҳуқуқ-тартибот идоралари томонидан ҳудуд бўйлаб ўтказилган тадбирларда пахта учун белгиланган ерга “ўзбилармонлик билан бошқа экин экиш маъмурий ёки жиноий жавобгарликка олиб келиши” тушунтирилган.\nБу қуруқ дўқ-пўписа эмас.\n2011 йилда Кармана туманидаги “Аҳмад Санжар орзуси”, “Ибрат”, “Усмон Мурод Кармана”, “Шаҳриддин Толиб ўғли”, “Севолтепа равнақи”, “Баҳром Турсун келажаги”, “Назар” каби фермерлар хўжаликлари раҳбарларига пахта ўрнига сабзавот эккани учун жарима солинган.\nХатирчи туманидаги “Пахтакор-2001”, “Лазизбек Азизбек Чиннигул” фермер хўжаликлари ҳам “оқ олтин” эмас, қовун-тарвуз етиштиргани учун маъмурий жавобгарликка тортилган.\nЎзбекистон Қишлоқ ва сув хўжалиги вазирлиги мутахассисига кўра, фермерларга кўпроқ даромад олиш учун жаҳон бозорида баҳоси баландроқ бўлган пахта етиштириш тавсия этилади. Ер майдонлари, табиий имкониятларни инобатга олган ҳолда, пахтачилик, ғаллачилик ёки боғдорчиликка йўналтирилади.\nФермерлар эса бу тавсия эмас, мажбурият эканидан шикоят қилади.\nКузатувчиларга кўра, Ўзбекистонда пахтачилик – давлат монополияси ўрнатилган соҳа. Фермерлар расман мустақил бўлса-да, ўз еридан чинакамига эркин фойдаланиш ихтиёрига эга эмас.\n– Қовун-тарвуз ёки сабзавотдан фермер чўнтаги кўпроқ пул кўриши мумкин. Лекин, агар унга “пахта эк” дейилса, буйруққа сўзсиз бўйсунади. Фермерлар ҳар йили пахта ва ғалла етиштириш юзасидан давлат билан шартнома қилишга мажбур, – дейди қишлоқ хўжалиги мавзусини кўп ёритадиган маҳаллий журналистлардан бири.\nФермерлар қонунни четлаб ўтиб бўлса-да, полиз ва сабзавот экинлари етиштирилишини иқтисодий қийинчилик билан изоҳлайди.\n– Пахта етиштириб, уч-тўрт сўм орттириш қийин. Ерга ишлов бериш, техника харажатлари, кимёвий дорилар, ишчи кучи, солиқ, яна қанча мажбурий тўловлар... Санайман десангиз, чиқимлар кўп. Топганингиз учма-уч етади. Қарз бўлиб қолмаганингизга ҳам шукр қиласиз. Харажатларни қоплаш учун ҳам қовунми, тарвузми экишдан бошқа чора йўқ, – дейди исми ошкор қилинмаслигини сўраган фермер.\nЕрдан ўзбошимчалик билан фойдаланган фермерлар, Маъмурий жавобгарлик тўғрисидаги кодекснинг 200-моддасига кўра, энг кам иш ҳақининг бир бараваридан уч бараваригача жаримага тортилади.\nЖиноят кодексининг “Ўзбошимчалик” деб аталган 229-моддасида эса энг кам ойлик иш ҳақининг 50 бараваригача жарима, 2 йилгача ахлоқ тузатиш ишлари ёки 3 ойгача қамоқ жазоси кўзда тутилган.\nЎзбекистонда сўнгги бир неча йил ичида “мақбуллаштириш” сиёсати асосида нисбатан кам ер майдонига эга фермер хўжаликлари тугатилди.\nЎзбекистон президентининг 2008 йил 6 октябрида чиққан “Фермер хўжаликлари тасарруфидаги ер участкалари майдонини мақбуллаштириш чора-тадбирлари тўғрисида”ги фармойиши ортидан 215 минг 776 фермер хўжалигининг 51 фоизига барҳам берилди.\nҚишлоқ ва сув хўжалиги вазирлиги маълумотига кўра, айни пайтда мамлакатда 80 минг 628 та фермер хўжалиги фаолият юритмоқда.


“Реал” Мбаппе учун рекорд миқдорда маблағ сарфламоқчи | Qalampir.uz\n“Реал” Мбаппе учун рекорд миқдорда маблағ сарфламоқчи\nСпорт\t14 Август 17:23 4888\nПСЖ клубининг 22 ёшли ҳужумчиси Килиан Мбаппе жорий ёзги трансфер ойнаси тугагунга қадар бошқа жамоага ўтиши мумкин. Бу ҳақда “L’Equipe” нашри хабар тарқатди.\nМанбага кўра, айни дамда “Реал Мадрид” раҳбарияти фақатгина ушбу трансфер имкониятини кўриб чиқмоқда. Ҳозирда икки омил “қироллик клуби” фойдасига ишлашм мумкин. Мбаппенинг ПСЖ билан амалдаги шартномаси якунланмоқда ва Лионель Месси билан шартнома имзоланганидан сўнг, Париж клуби иш ҳақи балансини мувозанатга келтириш учун кимнидир сотиши керак.\nХаражатларнинг камлиги, Мартин Эдегор ва Мариано Диасни сотиш эҳтимоли “Реал”га Мбаппе учун таҳминан 150 миллион евро таклиф қилишга имкон беради. Агар трансфер бу йил амалга ошса, жамоа тарихидаги энг қиммат келишувга айланади. Мадрид клуби Килианни келажак лойиҳасининг асосий юлдузларидан бири сифатида кўрмоқда.\nЭслатиб ўтамиз, Франция чемпионатининг ўтган мавсумида Килиан Мбаппе 31 ўйинда майдонга тушиб, 27 гол урган ва 7 голли узатмани амалга оширган. Франция терма жамоаси билан Европа чемпионатида нимчорак финалга қадар етиб борди.\nКилиан Мбаппе ПСЖ Реал Мадрид Карло Анчелотти\n20 Сентябрь 18:17 58622\n20 Сентябрь 13:55 46399\n22 Сентябрь 15:47 23928\n20 Сентябрь 22:27 23542\n21 Сентябрь 12:00 23171


миқдорда 3 йилга 30 фоиздан кам бўлмаган миқдорда Trade-in автокредити 1 йилга 28 фоиздан кам бўлмаган миқдорда 2 йилга 29 фоиздан ...\nсуммаси тўлиқ сўндирилса, кредит лимити қайта тикланади. «Trade-In» автокредити. «Ўзавтосаноат» АЖнинг расмий диллерларида эски машиналарни ... автомобиль нархи ўртасидаги фарқ бўйича шартнома тузилади ва банкда автокредит расмийлаштирилади. Орадаги фарқ суммаси банк томонидан Trade-In ...\nFinance Bank» ҳам аҳоли учун автокредит тақдим этмоқда. Маълум қилинишича, кредитнинг максимал муддати – 48 ой (4 йил); Бошланғич тўлов автомобилнинг қийматидан 25% бўлса ...\nАкция 31 октябрга қадар давом этади. Шартномалар сони чегараланган, акция тўхтатилиши ҳақида қўшимча равишда эълон қилинади.\nавтокредит олиш янада осонлашди\nбанкидан автокредит олиш жараёни осонлаштирилган. Бу ҳақда банк ахборот хизмати хабар берди. Энди мижозлардан иш жойидан охирги 12 ойлик иш ҳақи тўғрисидаги ...\nАмерикада кредитга машина қандай олинади?\nАҚШда рақобат жуда кучли: компаниялар мижоз учун бир-бири билан сифат ва нархда жуда қаттиқ курашади.\nХалқ банки имтиёзли автокредит хизматини таклиф қилади\nавтомобилларини олиш учун АТ Халқ банки томонидан жисмоний шахсларга автокредитлар берилади. Ушбу кредит йиллик 30 фоиз устама ҳақ тўлаш, қарз ...\nИмтиёзли автокредитлаш: 500 дона «Lacetti»га шартномалар имзоланиб бўлинди\nUzbekistan» ҳамда ХАТБ «Ravnaq-bank» Тошкент шаҳрида имтиёзли автокредитлаш дастури бўйича расмий ҳамкорга айлангани ҳақида хабар бергандик. «GM Uzbekistan» ва «Ravnaq-bank» ХАТБ билан ҳамкорликда ўтказилган ... ўтказилган Lacetti CDX A/T (3 поз.) автомобилини имтиёзли автокредитлаш учун ўтказилган акция бўйича ажратилган 500 дона автомобилнинг ...\n«GM Uzbekistan» ва «InfinBANK»дан янги акция: Имтиёзли автокредитлашга 4700 дона машина қўйилди\n500 дона. SPARK LT M/T (2 поз.) автомобили 3700 дона. Имтиёзли автокредитни «InfinBANK» АТБнинг барча филиалларида қуйидаги шартларда ... қабул қилиш ва ўрганиш амалга оширилади, 27 октябрдан эса автокредитлаш бошланади. Акцияда иштирок этаётган автомобиллар қолдиғи ...\nТошкент аҳолиси учун имтиёзли автокредит. 500 дона «Lacetti» ажратилди\nUzbekistan» ҳамда ХАТБ «Ravnaq-bank» Тошкент шаҳрида имтиёзли автокредитлаш дастури бўйича расмий ҳамкорга айланди. ХАТБ «Ravnaq-bank» ўзининг 17 йиллиги муносабати билан 2018 йилнинг 22 октябридан эътиборан ...


Тилдан келадиган офатлар кўп ва турли-туман бўлиб, улар қалбни сархуш қилади. Одам табиатида ҳам уларга мойиллик бор. Мазкур офатлардан қутулишнинг энг осон йўли жим туриш орқали бўлади.\nМаълумки, қўшниларга яхшилик қилиш жамиятдаги инсоний алоқаларни мустаҳкамлашга, жамиятни кучли, қудратли қилишга хизмат этади.\nБошига бир иш тушган киши шошилмаслиги, чуқур ўйлаб, пухта тадбир қилиши керак. Шунда Аллоҳ таоло унга Ўзи йўл кўрсатиб, ишини осонлаштириши мумкин.\n«Бир яҳудий аёл Набий соллаллоҳу алайҳи васалламга заҳарланган қўй гўштини олиб келди. Ул зот ўшандан едилар. Ҳалиги аёл тутиб келтирилди. «Уни ўлдирайликми?» – деб сўрашди. «Йўқ!» – дедилар».\nКийим кийиш Аллоҳ таолонинг Одам болаларига берган энг улкан неъматларидан бири ҳисобланади. Ҳар бир миллатнинг ўзига мос кийими бор. Кийимнинг ахлоққа таъсир қилиши исбот талаб қилинмайдиган ҳақиқатдир.


ФАРҒОНАНИНГ ЭКОТУРИЗМ САЛОҲИЯТИ - UzTV New York, Inc.\n02/18/2016 | Filed under: TOURIZM | Posted by: admin\nАйни кунларда туризм дунё халқлари маданияти соҳасида амалий мулоқот вазифасини бажариб, ушбу тармоқ иқтисодиётнинг улкан даромад келтирадиган ва жадал ривожланиб бораётган ишончли йўналиши сифатида эътироф этилмоқда.\nИстиқлолнинг илк йилларидан Жаҳон сайёҳлик ташкилотига аъзо бўлган мамлакатимиз гўзал табиат манзаралари, тарихий-маданий осори-атиқалари, муқаддас зиёратгоҳлари, бетакрор анъана ва қадриятлари, меҳмондўст халқи билан дунё сайёҳларини ўзига маҳлиё этмоқда. Бу борада мамлакатимиз сайёҳлик кўлами ва тарихий масканлар кўплиги бўйича дунёдаги етакчи 10 та давлатлар қаторида эътироф этилади. Буюк Ипак йўли марказида ва географик жиҳатдан қулай ҳудудда жойлашган юртимизда тўрт мингдан зиёд ноёб тарихий ва маданий ёгорликлар бўлиб, уларнинг 140 таси ЮНЕСКОнинг Бутунжаҳон мероси рўйхатига киритилган.\nҲозирги кунда мамлакатимизда фаолият кўрсатаётган 865 та сайёҳлик ташкилотларининг 15 дан ортиғи вилоятимизда фаолият олиб бораётганини алоҳида қайд этиш жоиз. Мутахассисларнинг эътироф этишича, вилоятимизда туризм ва экотуризм соҳасини ривожлантириш учун қулай шарт-шароит етарлидир. Етти иқлимда машҳур Қўқон ва Марғилон шаҳарларидаги тарихий обидалар, улуғ алломалар қадамжолари ва зиёратгоҳлар, маданий мерос объектлари, археология ва меъморчилик, табиат ёдгорликларини шундай муҳим омиллар сирасига киритиш мумкин. Марказий Фарғона чўлларида жойлашган “Табиат ёдгорлиги” табиий ҳудудида муҳофазага олинган ўсимлик ва ҳайвонот дунёсига бўлган қизиқиш ҳам мамлакатимиз ва халқаро миқёсда тобора ортиб бораяпти.\nСўх, Фарғона ва Бешариқ туманлари, Шоҳимардон ва Марказий Фарғона ҳудудининг табиий-иқлими ўзига хослиги вилоятимизнинг экотуризм соҳасидаги улкан салоҳиятидан далолат беради. Боиси вилоятимиз ҳудуди ва ландшафтларининг тузилмаси жуда ҳам хилма-хил ва ўзига хосдир. Иқлим шароитининг ранг-баранглиги вилоятимиз ҳудудларида текислик-чўл, адирлар, тоғ-дашт ва баланд тоғ-ўрмон каби ландшафтларнинг шаклланишига олиб келган. Жозибали табиат манзаралари, ноёб ҳайвонот ва ўсимлик турлари, диққатга сазовор маданий ва тарихий обидалар, халқимизнинг дунёнинг бошқа бирор минтақасида учрамайдиган этнографияси, урф-одатлари каби жиҳатлар экотуризмни ривожлантиришда қулай имконият ҳисобланади.\nЭкотуризмни тизимли ривожлантиришда вилоятимизнинг ноёб табиий хусусиятларини аниқлаш ва таснифлаш муҳим аҳамиятга эга. Шунинг учун вилоятимиздаги чўл, адир ва тоғ минтақаларининг табиати, географик жиҳатдан ўзига хослиги ўрганилди ва экотуризм талабига мос келувчи 100 дан ортиқ ҳудуд ва объектлар танлаб олинди. Сирдарё тўқайзорлари, Сариқамиш ов хўжалиги, Гумхона қирлари ва Қайроққум, Марказий Фарғонанинг табиат ёдгорликлари, Бешариқ ва Данғара балиқчилиги, кўплаб кўл-булоқлар, қумликлар, қадимий дарахтлар, адирлар ва тоғлар минтақасидаги экотуристик объект ҳамда ҳудудлар – ғорлар ва даралар, археологик ёдгорликлар, шифобахш сувлар шулар жумласидандир.\nЭкотуризм тарихий маданий меросимиз, миллий менталитетимизга хос эзгу фазилатларни оламга кенг тарғиб этиш баробарида янги иш ўринлари яратиш ва аҳоли турмуш даражасини яхшилаш, энг асосийси катта даромад келтириши билан аҳамиятли эканлигини асло унутмаслик зарур.


Мавзу: "Speedtest" - Terabayt.Uz\nИстеъмолчилар ташаббуси билан мобил ва кенг полосали тармоқларда интернетга уланиш тезлигини ўлчайдиган дунёга машҳур «Ookla®»дан «Speedtest®» иловаси 2021 йилнинг биринчи ярми якунлари бўйича Ўзбекистондаги мобил тармоғи сифати ва қамрови рейтингини\nOokla компаниясига қарашли Speedtest.net сервиси 2021 йилнинг май ойи натижаларига оид янги маълумотларни эълон қилди. Унга кўра, Ўзбекистоннинг мобил интернет тезлиги яхшиланган.\nЎзбекистонда интернет тезлиги уч баробарга ўсиб, Speedtest рейтингида юқорилади\nOokla компаниясининг Speedtest.net сервиси 2021 йил апрел ойи натижаларига оид янги маълумотларни эълон қилди. Унга кўра, Ўзбекистонда мобил интернет тезлиги яхшиланганлиги қайд этилган.\nЯнварь ойида симли интернет тезлиги бўйича Ўзбекистон умумий рейтингида иккита позицияга кўтарилиб, 94-поғонани эгалламоқда. Мобил интернет тезлиги бўйича ҳам ижобий кўрсаткич қайд этилди.\nБутун дунё бўйича мобил интернет тезлиги рейтинги билан танишамиз (2020 йил, ноябрь)\nМДҲ давлатлари орасида Ўзбекистон энг сўнгги ўринда турибди.\nИнтернет тезлиги бўйича Speedtest дунё рейтингида Ўзбекистон яна кўтарилди\nБир йил ичида аниқланган Интернет тезлиги 10 Мбит/с.дан юқори кўрсаткичларга ўсди ва республикамиз 18 позицияга кўтарилди.\nРивожланган давлатларда интернет тезлиги қандай?\nКелинг, G8 давлатлари мисолида ушбу саволга жавоб топамиз.


02 декабр 2020, Тошкент вақти: 21:20\nУстюрт минтақаси углеводородларга бой ҳудудлардан бири сифатида қаралади.\n“Ўзбекнефтгаз” миллий ширкати икки йил давомида хориж сармоядорларига истиқболли деб таxмин қилинган 12 блокни таклиф қилишни режалаштирган эди. Бироқ бунинг ўрнига фақат олтитагина блок сармоядорларга бериладиган бўлди.\nНовости агентлигигининг “Ўзбекнефтгаз”даги исми сир қолишини истаган манбага таяниб хабар беришича, Устюрт сармоя ҳудудидаги қолган олти кон Ўзбекистон томонидан ўзлаштирилади. “Бу конлар аввал хориж инвесторлари томонидан ўрганилган. Аммо қазиб олинадиган углеводородлар тижорий заҳираси оз бўлгани учун хорижликлар бу конларни ўзлаштиришдан воз кечган”, деб маълумот берган манба.\nНефт ва газ соҳаси мутахассиси Абдусалом Эргашевнинг айтишича, ғарб сармоядорлари мамлакатдаги иқтисодий ва сиёсий вазиятни эътиборга олган ҳолда тез даромад келтирувчи конларни ўзлаштиришни маъқул кўради. Бундай конлар катта заҳира ва катта босимга эга бўлиши керак. Узоқ муддатда ўзини оқловчи ва кичик заҳирага эга конлар уларни қизиқтирмайди. Бироқ бундай конлар Ўзбекистоннинг ички эҳтиёжларини қоплаш учун қўшимча манба вазифасини ўтайди.\nNeftegaz нашрининг билдиришича, хорижлик сармоядорларга таклиф қилиниши режалаштирилаётган олти ҳудудда 500 миллиард куб.метр газ ва 70 миллион тонна суюқ углеводородлар заҳираси мавжудлиги таxмин қилинаяпти.\nБу рўйхатга Бухоро-Хива минтақасидаги учта, Ўрта Сирдарё минтақасидаги иккита ва Фарғона минтақасидаги битта ҳудуд киритилган.\nЎзбекистондаги газ конларини қидириб топиш ишига энг кўп сармоя ётқизаётган давлатлардан бири Россия экани айтиб келинади. Газ соҳаси бўйича москвалик мутхасасис Иван Гоголевнинг айтишича, биргина Газпром ширкатининг ўзи Ўзбекистонда геологоразведка ишлари учун юз миллионлаб доллар сармоя ётқизган:\n- Мендаги маълумотларга қараганда, бурғалаш, иншоотларни барпо этиш ва техника сотиб олиш ишларига сарфланган маблағнинг ўзи 400 миллион доллар атрофида бўлган. Бироқ шу кунгача аниқланган конлардаги заҳира қанча эканини ҳисоблаш ишлари якунланмади. Бу борада тадқиқот ишлари эндигина бошланган, деди Иван Гоголев.\nШунингдек, “Ўзбекнефтгаз” Россиянинг ЛУКОЙЛ ва Хитойнинг CNPC ширкати билан ҳамкорликда Бухоро-Хива минтақасидаги Хўжасаёт, Хўжадавлат ва Шимолий Олот конларини ҳамкорликда ўзлаштириш тўғрисида келишиб олганини билдирган эди.\nЛукойл 2013 йилда маҳсулот бўлашиш ҳақдаги келишув асосида Ўзбекистондаги иккита лойиҳани амалга ошириш учун 678,5 миллион доллар сармоя ётқизиши маълум қилинган.\nАйни пайтда мутахасислар Ўзбекистонда сармоя муҳитининг ёмонлашгани сабабли инвестиция дастури доирасида амалга оширилиши лозим бўлган лойиҳалар тўхтаб қолганини ҳам айтадилар.\nЎзбекистонда инвестиция дастури доирасида 2013 йилнинг январ-март ойларида фойдаланишга топширилиши керак бўлган объектларнинг бирортаси ўз вақтида ишга туширилмагани бунга мисол тариқасида келтирилади.\nШу билан бир қаторда Ўзбекистонга киритилаётган сармояларнинг асосий қисми газ ва нефт саноатига тўғри келаётгани ҳам кузатилади.\n“Ўзбекнефтгаз” ширкати 2007-2012 йиллар давомида Ўзбекистонда геологоразведка ишлари учун 3,82 миллиард доллар сармоя жалб қилинган. Бу даврда умумий заҳираси 138 миллион тоннага тенг бўлган 17 та газ ва нефт кони топилган.\nЎзбекистоннинг нефтгаз соҳаси: нобарқарор келажак\nГазпром Ўзбекистонда янги газ конларини изламоқда


ЎзА - Александр Лукашенко: Беларусь халқи ҳаёти “ҳавас қилгулик эмас”\n08.01.2018 14:02 Чоп этиш версияси\nАлександр Лукашенко: Беларусь халқи ҳаёти “ҳавас қилгулик эмас”\nБеларусь иқтисодиётида салбий кўрсаткичлар қайд этилишининг тугатилгани, мамлакатнинг якунига етган йилдаги энг катта ютуқларидан бўлди. Ушбу ижобий натижалар жорий йилда беларусликларнинг ҳаётига фаровонлик ва маъно олиб киради.\nБу ҳақда мамлакат президенти Александр Лукашенко якшанба куни “Муқаддас руҳ” соборини зиёрат қилиш чоғида айтиб ўтган.\n“Биз оғир йилларни яшадик. Поёнига етган 2017 йилда биз ўзимиз орзу қилганимиздек иқтисодиётдаги салбий тенденцияларни бартараф эта олдик. Ижобий ўзгариш тез орада жамият ҳаётининг барча жабҳаларида ўз самараларини бера бошлади”, дея Лукашенко сўзларини келтиради БелТа ўз хабарида.\nШунингдек, президент мамлакатдаги ҳаётни “ҳавас қилгули эмас, балки чидаса бўларли”, дея баҳолаган. “Шу боис жорий йилда халқимиз фаровонлигини таъминлаш имконини берадиган дадил қадамлар ташлашимиз керак. Энг муҳими бунинг учун бизда барча имкониятлар мавжуд”, деган Беларусь етакчиси.


Жабрдийдаларнинг кўпи ўзбеклар\nКузатувчилар Россияда ҳалок бўлган марказий осиёлик меҳнат муҳожирлари ўлимида кўпроқ тақирбошларни айбмоқдалар\n2009 йилда Россияда 14 нафар ўзбек рус миллатчилари қурбони бўлган, 12 нафари жароҳатланган. Бу ҳақда Инсон ҳуқуқлари бўйича Москва бюроси сайти - antirasizm.ruда хабар қилинди.\nИнсон ҳуқуқлари бўйича Москва бюроси сайти - antirasizm.ru да хабар қилинишича, 2009 йилда Россияда ксенофобия жабрдийдаларининг энг кўпи ўзбеклар (14 ўзбек ҳаётдан кўз юмган, 12 нафари жароҳатланган) бўлган.\nИккинчи ўринда қирғизлар бўлиб, ўтган йили рус миллатчилари қўлида 8 қирғиз ҳалок бўлган, 10 нафари жароҳатланган.\nУчинчи ўринда тожиклар (7 тожик ўлган, 18 нафари яраланган).\nАйни пайтда 7 нафар рус ўз миллатдошлари ҳужумидан ўлган 13 нафари жабрланган.\nРус миллатчилари ҳужумида беш нафар қозоқ ва уч нафар туркман ҳам жабрланган.\nМосквадаги “Фуқаровий кўмак” ташкилоти фаоли Баҳром Ҳамроевга кўра, рус миллатчилари ҳужумидан қурбон бўлган ўзбеклар сони юқоридаги рақамлардан бир неча баробар кўп бўлиши мумкин.\n- Ҳар хил ташкилотлар ҳар хил сонларни кўрсатиб ëзишади. Улар ўзларининг тадқиқот ишларидан келиб чиқиб ëзишади. Мен билган рақамлар бир неча баробар кўпроқ. Россия ҳудуди катта. Рус миллатчиларининг ҳужумлари билан боғлиқ барча воқеаларни инсон ҳуқуқлари ташкилотлари назорат қилиши ва жамоатчиликка олиб чиқиши қийинроқ. Россиянинг умуман назорат қилиб бўлмайдиган жойларида ҳам Ўрта Осиë халқларининг вакиллари ишлайди, дейди Баҳром Ҳамроев.\nҲуқуқ фаоли Ҳамроевга кўра, Россиядаги ўзбек муҳожирлари орасида скенхедлар ҳужуми оқибатида қурбон бўлган яқинларини ҳеч кимга индамасдан Россиянинг ўзида дафн қилиш ёки пул тўплаб жасадни Ўзбекистонга жўнатиш ҳолатлари кўплаб учрайди. Бу каби ҳолатлар эса, ҳуқуқ фаолининг айтишича, жамоатчиликка ошкор бўлмасдан қолади.\nИнсон ҳуқуқлари бўйича Москва бюроси эса 2009 йилдаги рус миллатчилари қурбонлари сони 2008 йилга нисбатан анча камайганини маълум қилади. Мазкур ташкилот маълумотига кўра, 2009 йилда Россия бўйлаб рус миллатчилари ҳужуми оқибатда 75 киши ҳалок бўлган бўлса, 2008 йилда 128 киши ксенофобия қурбони бўлган эди.\nМосквадаги инсон ҳуқуқларини ҳимоя қилувчи “Укки” ташкилоти вакиласи Галина Кожевникова ҳам ўтган йилда рус миллатчилари қурбонлари сони анча камайганини билдиради.\n- Ўтган йилни ундан аввалги йил билан таққослаганда ирқчилик қурбонлари сони камайганини кўриш мумкин. 2008 йили 112 киши рус миллатчилари қурбони бўлган бўлса, ўтган йилда 64 киши ксенофобия қурбони бўлди. Бизнинг ташкилот аниқлаган маълумотлар бўйича 2008 йилда 486 киши ирқчилик ҳужумлари оқибатида жароҳатланган бўлса, ўтган йили 306 киши айни кўринишдаги ҳужумлар натижасида жароҳат олди, дейди Галина Кожевникова.\nРоссиялик аксар ҳуқуқ фаоллари ирқчилик қурбонлари сони камаётганини таъкидлаётган бир пайтда Россияда меҳнат қилаётган ўзбек муҳожирлари тақирбошлар жазаваси сусаймаётганини айтмоқдалар.\nРоссияда меҳнат қилаётган Алижон исмли бир ўзбекистонликнинг айтишича, “азамат ўлка”да рус миллатчилари хавфи доимий равишда сезилиб туради.\nАлижон ака фикрича, айнан Россия матбуотининг Марказий Осиёлик меҳнат муҳожирларига нисбатан салбий муносабати оқибатида миллатчилик кўринишидаги ҳолатлар кўпайишига сабаб бўлаяпти.\n- Асосан радио¸ телевидение¸ газета ва журналлар бизга қарши. Қайсидир маънода қарши. Кўчада нимадир ёмон иш бўладиган бўлса¸ маҳаллий телевидение ва матбуот бизни айблашга уринади. Мана шу миллатчилар қайсидир маънода давлатнинг ўзига ҳам керак бўлса керак, деб ўйлайман, дейди ўзбек мардикори.\n2008 йил охирида қўқонлик 22 ёшли Зикриёхон Жалилов ҳам тақирбошлар ҳужумига дуч келганди. У тақирбошлар томонидан ҳеч қандай сабабсиз калтаклаб кетилган.\nЗикриёхон ўша пайтда Озодликка берган интервьюсида уни тақирбошлар темир билан савалагани ва дўстларининг вақтида етиб келгани шарофати билан тирик қолгани ҳақида гапирганди.\n- Бу Подмосковеда бўлган. Скинхедлар мени электричкадан олиб чиқиб уришди. Билмадим, улар нима хоҳлашди экан. Олиб чиқиб “чëрний”¸ “чурка” деб, аёвсиз калтаклашди. Улар 10 нафар эди. Темир билан уришди. Оёғим ва юзимда темир излари қолган, деганди Зикриёхон калтакланганидан бир ҳафта ўтиб.\nҲуқуқ фаоли Баҳром Ҳамроев Зикриёхон сингари тақирбошлар ҳужумига дуч келаётган ўзбеклар сони кўплигини айтар экан, Россияда миллатчиликнинг ривожланишини Кремл юритаётган сиёсатдан излаш кераклигини таъкидлайди.\n- Миллатчилик¸ ирқчилик кайфияти камаяëтгани йўқ. Бу кайфият ҳали давом этаяпти. Россия Думаси ичидаги¸ давлат органларида иш олиб бораëтган одамларнинг яъни давлат раҳбарларининг бу ишда қўллари бор. Россия ҳукумати тақирбошларга¸ умуман ирқчилар¸ миллатчиларга қарши осон йўллар билан уларни тўхтатиши мумкин. Лекин Кремл ора-сирада тақирбошларга нисбатан фақат сўз айтади. Амалда эса конкрет бир иш қилинаëтгани йўқ. Судлар иккита-учта тақирбошларга ҳукм чиқараëтган бўлиши мумкин. Лекин Россия ҳукуматининг кардинал бир ўзгартириш қилишга имконияти бор. Россия ҳукуматининг тақирбошларга¸ ирқчиларга аниқ бир чора кўраëтганини сезмаяпмиз, дейди Баҳром Ҳамроев.\nҲуқуқ фаоллари тарқатган маълумотга кўра, Россиядаги рус миллатчилари сони тахминан 70 минг нафарни ташкил қилади.\nРоссияда кейинги беш йил давомида жами 400 га яқин одам рус миллатчилари қурбони бўлган.\nИнсон ҳуқуқлари бўйича Москва бюроси маълумотига кўра, 2009 йилда Россияда миллатчилик негизидаги айблов билан 319 одам маҳкамага тортилган.


26 августдан янги кўринишдаги 5000 сўм ва 10 000 сўмлик банкнотлар чиқарилади — Sof.uz\n26 августдан янги кўринишдаги 5000 сўм ва 10 000 сўмлик банкнотлар чиқарилади\n20.08 15:07 190 Иқтисод\n5000 сўмлик банкнотнинг ўлчами 142 х 69 мм. Банкнотнинг ўнг тарафида оч фонда қадимги “Буюк Ипак йўли”нинг рамзи сифатида туя ва “5000” рақами кўринишида сув белгилари жойлашган. Банкнотнинг ўнг тарафида қоғоз қатламида кенглиги 2 мм. бўлган “UZB” ёзуви туширилган турли рангларда товланувчан металлашган ва машинада ўқиладиган ҳимоя ипи ўтказилган.\nОлд ва орқа томонларининг асосий ранглари – яшил ва жигарранглардан иборат. Банкнот олд томони чап қисмида 1619-1635 йилларда қурилган Самарқанд шаҳридаги “SHERDOR MADRASASI” тасвирланган. Юқори қисмининг чап тарафида ўзгарувчан рангли OVI бўёғида босилган “5000” рақами жойлаштирилган бўлиб, маълум қиялик бурчаги кўриниши остида қирмизи рангдан яшил рангга ўзгаради.\nБанкнот ўнг қисмидаги оч фонда нусха кўчиришга қарши турли диаметрдаги ҳалқалар жойлаштирилган бўлиб, нусха кўчирилганда ушбу тасвирларда аниқлик йўқолади. “Хонатлас” фонида туширилган Ўзбекистон харитаси чизмасида кўк чизиқлар билан “Буюк Ипак йўли”нинг карвон йўллари йўналиши кўрсатилган.\n10 000 сўмлик банкнотнинг ўлчами 147 х 69 мм. Банкнотнинг ўнг тарафида оч фонда қадимги “Буюк Ипак йўли”нинг рамзи сифатида туя ва “10000” рақами кўринишида сув белгилари жойлашган.\nОлд ва орқа томонларининг асосий ранглари – кўк, бинафша ва пушти ранглардан иборат. Банкнот олд томони чап қисмида 1551-1575 йилларда қурилган Тошкент шаҳридаги “KO‘KALDOSH MADRASASI” меъморий ёдгорлиги тасвирланган.\nБанкнот ўнг қисмидаги оч фонда нусха кўчиришга қарши ҳар хил диаметрдаги ҳалқалар жойлаштирилган бўлиб, нусха кўчирилганда ушбу тасвирларда аниқлик йўқолади. Юқори қисмидаги Ўзбекистон харитаси чизмасида оч чизиқлар билан “Буюк Ипак йўли”нинг карвон йўллари йўналиши кўрсатилган.\nЎзбекистон Республикаси Марказий банки шуни алоҳида қайд этишича:


Филиппин президенти ҳарбийларга ўзини отишга рухсат берди » Новости Узбекистана сегодня: nuz.uz\nНовости Узбекистана → ЙЎҒ-Е → Филиппин президенти ҳарбийларга ўзини отишга рухсат берди\n25-01-2018 12:54 0 752 Рейтинг0 Чоп этиш\nФилиппин президенти Родриго Дутерте ҳарбий базага ташрифи вақтида агар у ўз ваколатлари тугагандан кейин ҳам мамлакатни бошқаришни давом эттирса ва диктаторга айланса, ҳарбийлардан уни отиб ташлашни сўради. Бу ҳақда Reuters ахборот агентлигига таяниб Kun. uz хабар берди.\n“Агар мен белгиланган муддатдан кўпроқ лавозимимда қолсам ва диктатор бўлишни истаб қолсам, мени отиб ташланг, ҳазиллашмаяпман”, деб айтган президент. У ҳарбийлар ва куч тузилмаларининг вазифаси “конституция ва халқни ҳимоя қилишдан иборатлигини қўшимча қилган.\nАхборот агентлигининг таъкидлашича, ўтган ҳафта Дутертенинг Филиппин конгресси вакиллар палатасидаги тарафдорлари давлатнинг федератив шаклига ўтиш учун конституцион йиғилиш чақиртиришга овоз беришган. Янги конституциянинг қабул қилиниши 2019 йилга белгиланган парламент сайловларининг кейинроқ қолдирилишига ва бунинг натижасида нафақат депутатлар, балки қолган амалдорларнинг ваколатлари муддатини қайта кўриб чиқишга олиб келади.


ҚОНУН ЛОЙИҲАСИ МУҲОКАМАДА — Ishonch Gazetasi\nҲар бир таклиф чуқур ўрганилмоқда\nЖорий йилнинг июль ойида Олий Мажлис Қонунчилик палатасида «Касаба уюшмалари тўғрисида»ги қонун лойиҳаси биринчи ўқишда кўриб чиқилиб, депутатлар концептуал жиҳатдан маъқуллаган ва Қонунчилик палатасининг қарорига мувофиқ қонун лойиҳасини жамоатчилик муҳокамасидан ўтказиш белгиланган эди.\nҚонун лойиҳасини маромига етказишда аҳолининг муносабатини ўрганиш, фикр-мулоҳазалари ва таклифларини олиш, яъни қонун ижодкорлиги фаолиятига фуқароларимизни кенг жалб қилиш мақсадида қонун лойиҳасининг матни Қонунчилик палатасининг веб-сайти – «parliament.gov.uz»га жойлаштирилди, шунингдек, Касаба уюшмалари Федерациясининг расмий нашри – «Ishonch» ва «Ishonch-Доверие» газеталарида чоп этилди. Шундан сўнг, қонун лойиҳаси юзасидан кўплаб таклифлар келиб тушаётгани инобатга олиниб, мамлакатимизнинг барча ҳудудларида қонун лойиҳасининг муҳокамаларини ўтказиш бўйича тадбирлар режаси ишлаб чиқилди.\nНаманган вилоятида ташкил этилган жамоатчилик муҳокамаси чоғида ҳукм сурган фаоллик ҳар икки тараф – қонун ижодкорлари ва касаба уюшмаси етакчилари учун ҳам муҳим аҳамият касб этди.\nМуҳокама йиғилишида Қонунчилик палатаси Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитасининг раиси, академик Акмал Саидов, ЎзКУФ раиси ўринбосари Бахтиёр Маҳмадалиев, вилоят ҳокими ўринбосари Фахриддин Маткаримов, қонунчилик палатаси депутатлари, касаба уюшма фаоллари, ОАВ вакиллари қатнашди.\n– Қонун лойиҳасининг жамоатчилик муҳокамаларини ташкил этиш қонун ижодкорлигидаги ижобий қадамлардандир, – дея таъкидлади Ф.Маткаримов. – Авваллари, қонун қабул қилингач, тарғибот ишлари амалга оширилган. Энди эса лойиҳа жамоатчиликка тақдим этилиб, фикрлар, таклифлар жамланмоқда. Қонун лойиҳаси шу тарзда пишитиб борилмоқда. Бу нафақат қонун ижодкорлари иш сифатининг ошиши билан боғлиқ жараён, балки қонунни амалиётга қўллашдан манфаатдор тарафнинг ҳуқуқ ва мажбуриятларини белгилашда лўнда, аниқ асосларни шакллантириш жараёни ҳамдир.\n– Бугун тараққиёт шиддати тезлашди, замон, имконият ва меҳнат шароитлари тубдан ўзгариб бормоқда, – деди ЎзКУФ раиси ўринбосари Б.Маҳмадалиев. – Меҳнат шароити ва меҳнат муносабатларининг янгича тамойиллар асосида ташкил қилинаётгани эса ўз-ўзидан ходимлар манфаатини ҳимоя этишда янгича услубларга таянишимизни тақозо этмоқда. Амалдаги «Касаба уюшмалари, уларнинг ҳуқуқлари ва фаолиятининг кафолатлари тўғрисида»ги қонун қабул қилинган даврдан (1992 йилдан) бери кўп нарсалар ўзгарди. Рақамли иқтисодиёт ва ишга ҳақ тўлашнинг замонавий шакллари пайдо бўлган бугунги кунда мазкур қонун имкониятлари чекланиб қолди. Ҳаётий зарурат янги қонунга эҳтиёжимиз борлигини кўрсатиб берди. Бугун жойларда янги қонун лойиҳаси юзасидан кўплаб фикр-мулоҳазалар билдирилмоқда, ҳудудлардан касаба уюшмасининг фаолиятига бефарқ бўлмаган фуқароларимиздан кўплаб таклифлар берилмоқда. Демакки, ташкилотимизнинг бундан кейинги фаолиятида ҳуқуқий дастак, янада ривожланишимиз учун асос бўлувчи ҳужжат тақдирига дахлдорлик ҳисси ортгандан ортиб бормоқда. Орамизда шундай сафдошларимиз қанча кўп бўлса, аъзолар манфаатини ифода этиш, уларнинг ҳуқуқларини таъминлашда бирдамлигимиз ҳам яққолроқ намоён бўлиб бораверади. Бугунги муҳокама ҳам мана шу мақсадга хизмат қилади.\nМуҳокамалар аввалида сўз олган Олий Мажлис Қонунчилик палатаси Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитасининг раиси, академик Акмал Саидов, Қонунчилик палатаси депутати Абдуллажон Ҳамроқулов, қонун лойиҳасини ишлаб чиқиш жараёни, мақсад, зарурат ва ундаги янгиликлар ҳақида кенг тушунча бердилар.\n– Мазкур қонунни ишлаб чиқиш жараёнида амалдаги қонунчилик ва қўллаш амалиёти чуқур таҳлил этилди, – деди А.Саидов. – Касаба уюшмалари билан ишлашда қандай муаммолар бор, тўсқинликлар қаерда – айни шу масалаларни ўрганишга эътибор қаратилди. Лойиҳа ижодкорлари сифатида касаба уюшма фаолларидан бир нарсани эътибордан четда қолдирмасликларини сўрардик. Бундан кейин мазкур қонун билан касаба уюшмалари ўз аъзоларининг манфаатини ифода этувчи ташкилот сифатида ижтимоий шериклари, халқаро термин билан ифода этганда, трипартизм вакиллари билан ходим манфаати юзасидан судларгача бориши мумкин. Шунинг учун ҳам мазкур қонун аниқ, лўнда, тушунарли бўлиши лозим. У фаолиятингизни тўлиқ ва изчил амалга оширишингизда, етарли, зарур ҳуқуқий макон, асос бўлиб хизмат қилиши керак. Биз сизга шуни яратиб бериш учун изланмоқдамиз, жойларга чиқиб бевосита аъзолар билан ишловчи бошланғичлар, турли даражадаги ҳудудий кенгашлар вакилларининг таклифларига қулоқ тутмоқдамиз.\nЭътибор қилинса, қонунимизда иккита ҳуқуқ назарда тутилган: ҳам моддий ҳуқуқ (сизларнинг ҳуқуқингиз) бор, ҳам концессуал ҳуқуқ (қўллаш амалиёти). Биз мана шу икки жиҳатни қамраб олишга ҳаракат қилдик. Айрим шундай қонунлар борки, унда моддий ҳуқуқ назарда тутилади, бироқ ҳаётга татбиқ этиш амалиёти йўқ. Ва ёки аксинча. Биз мана шу камчиликка йўл қўймасликка ҳаракат қилдик. Бунинг учун етарлича тажрибалар жамланди: бунда, авваламбор, ўзимиздаги миллий-ҳуқуқий қонунчилик ва амалиётга асосландик. Иккинчидан, хорижий тажриба. Ғарб, Шарқ, МДҲнинг бу борадаги тажрибаларини кузатдик, керакли жиҳатларини ўзимизга олдик. Учинчидан, халқаро стандарт. Бунда ХМТнинг конвенциялари билан чекланиб қолмадик. БМТнинг қатор пактлари, универсал халқаро шартномаларига таяндик. Шундан сўнг депутатлар муҳокамасига қўйилди. Муҳокамага киритилгунга қадар тўртта ҳужжат тайёрладик. Биринчиси, қонун лойиҳаси, иккинчиси, лойиҳанинг концепцияси ёки тушунтириш хати дейилади. Учинчиси, хорижий тажриба, тўртинчиси, халқаро стандартларга қай даражада мувофиқлигини асословчи ҳужжатлар тақдим этилди. Бунда Ўзбекистоннинг ўзи қўшилган халқаро ҳужжатларга, ратификация қилинган Конвенцияларга мувофиқлигига таяниб иш тутилди.\nБугунги муҳокамадан кўп нарса кутмоқдамиз. Тўғри, берилаётган таклифлар юз фоиз қабул қилинмаслиги мумкин, аммо ишчи гуруҳимиз билан ҳар бир таклиф чуқур ўрганиб чиқилиши, лозим топилганлари ҳужжатда акс этишига ваъда берамиз. Ишчи гуруҳ фақатгина депутатлардан иборат эмас, унда Касаба уюшмалари ташкилотлари, Бандлик ва меҳнат муносабатлари вазирлиги, Савдо-саноат палатаси вакиллари ҳам жараёнда тўлақонли иштирок этишади.\nҚонун лойиҳаси амалиётчилар, яъни касаба уюшма фаоллари томонидан бир қанча таклиф, ўзгартириш ва қўшимчалар узоқ вақт мобайнида пишитиб борилди, муҳокама чоғида ўртага ташланиб, қонун ижодкорларининг муносабатлари эътиборга олинди. Фикрларнинг айримлари қайтадан кўриб чиқиш учун қайд этилган бўлса, айримларига ҳуқуқий принциплар нуқтаи назаридан асословчи жавоблар берилди.\n– Янги қонун лойиҳаси соҳа фаолларида янги-янги режаларни, ташаббускорликни намоён этмоқда, – деди Соғлиқни сақлаш ходимлари касаба уюшмаси Республика кенгаши раиси Фарҳод Ханапияев. – Йиллар давомида бизга халал бериб келган тўсиқлардан холи муҳим ҳужжатни яратиш жараёнида иштирок этмоқдамиз. Бу эса, бевосита амалиётчи сифатида қатор таклифларни пайдо қилаётир. Хусусан, 13-моддага «Касаба уюшмалари фаолияти бўйича ўз аъзоларининг олдида ҳисобдордир. Унинг аъзолари касаба уюшмаларининг асосий фаолият йўналишлари, касаба уюшма маблағларининг сарфланиши бўйича маълумот олиш, фаолиятни яхшилаш юзасидан тегишли таклифлар киритиш хуқуқига эгадирлар», деган қўшимчани таклиф этамиз. Чунки қонунда касаба уюшмалари фаолиятида очиқлик деб номланмоқда, лекин унда касаба уюшмаларининг аъзолари олдидаги ҳисобдорлиги кўрсатилмаяпти. Қолаверса, аъзоларнинг касаба уюшма маблағларининг сарфланиши бўйича маълумот олиш, фаолиятни яхшилаш юзасидан тегишли таклифлар киритиш ҳуқуқига эгалиги қонунийлаштирилмоқда.\n16-модданинг 6-хатбошисида «Давлат ҳокимияти ва бошқаруви органларининг, шунингдек, иш берувчиларнинг раҳбарлари касаба уюшмасини, уларнинг бирлашмаларини тузишга ташаббускор бўлишлари, шунингдек, касаба уюшмаларининг аъзоси бўлишлари мумкин эмас», дейилган. Биз эса мазкур хатбошининг охири «касаба уюшмалари органларининг раҳбари бўлишлари мумкин эмас» деб ўзгартиришни мақсадга мувофиқ деб ҳисоблаймиз.\n56-моддаси 4-хатбошидан кейин «Уларнинг бу вақт оралиғидаги мутахассислик бўйича иш стажи ва малака тоифаси узлуксиз давом этган ҳисобланади» тарзидаги янги хатбоши киритишни мақбул ҳисоблаймиз. Чунки амалиётда асосий ишидан озод этилган бошланғич ташкилотларнинг мутахассислиги ва малака тоифасида узилиш пайдо бўлмоқда. Бу банд асосий ишдан озод этилган бошланғич ташкилотлар сони кўпайишига ҳисса қўшган бўларди.\n– Биз жамоатчилик муҳокамасига тайёрланиш чоғида тармоғимиздаги ҳар бир етакчи билан суҳбатлашдик, таклифларини жамлашга ҳаракат қилдик, – дейди АСМ ходимлари касаба уюшмаси Республика кенгашининг вилоятдаги масъул ташкилотчиси Икромхон Шарафиддинов. – «Кенгашли тўй тарқамас», дейишади. Истардикки, таклифларимиз қонун нормаларига мослаштирилиб, амалиётга жорий этилса… Бугунги амалиёт шуни кўрсатмоқдаки, аксарият хусусий сектор вакиллари ходимлар манфаатини ифода этувчи касаба уюшмаларини тузишни хоҳламайди. Нафақат хорижий шериклар, ҳатто маҳаллий тадбиркорлар ҳам мазкур жамоат ташкилотини ортиқча «бошоғриқ» ҳисоблайди. Нари борса 600-700 минг сўмлик ойлик бериб, 14-15 соатлаб ишлатувчи тадбиркорлар анчагина. Айнан шулар касаба уюшмаси тузилса, камчиликлари юзага чиқишидан чўчишади.\n11-моддага «Касаба уюшмалари тармоқ ташкилотлари ҳудудий бирлашмаларга ихтиёрий асосда аъзо бўладилар ва ҳамкорлик шартномаси асосида фаолият юритадилар», деган қўшимча киритишни таклиф этамиз. Сабаби, амалиётда айрим тармоқлар (бирлашган қўмита)ларнинг тенг ҳуқуқлиги механизми таъминланмаётган ҳолатларга дуч келинмоқда.\n35-моддага «Тегишли давлат органлари ёки иш берувчилар касаба уюшмаларига қонунчиликда белгиланган тартибда ахборотларни бермаган тақдирда ёки уларни муҳокама қилишдан бош тортган тақдирда белгиланган тартибда жавобгар бўладилар» тарзида қўшимча киритишни, шунингдек, мазкур модданинг 3-хатбошисидаги «имкон даражасида қисқа муддат» иборасини аниқ рақам билан алмаштиришни таклиф қиламиз. Чунки айрим ташкилотлар касаба уюшмасининг сўровини эътиборсиз қолдиришларига, тегишли муддатларда жавоб қайтармаслигига кўп бора дуч келмоқдамиз. Аниқ муддат ва жавобгарлик масаласи бу муаммога ечим бўлар эди.\nКасаба уюшмалари инспекциялари ходимларига корхона, ташкилотларда аниқланган ноқонуний буйруқ, қарор ва фармойишларни бекор қилиш ва қонунга мувофиқлаштириш бўйича протест киритиш ва бажарилиши мажбурий бўлган ёзма кўрсатмалар бериш, аниқ таъсир чоралари қўллаш ваколатлари берилиши масаласини ҳал этишни ҳам таклиф қиламиз. Шунда камчиликларни ўз ўрнида бартараф этиш механизми юзага келади.\nМуҳокамалар чоғида иштирокчилар бир қатор таклифларни ўртага ташлашди. Уларнинг ёзма жамланмаси лойиҳани янада мукаммаллаштиришда фойдаланиш учун Қонунчилик палатаси депутатларига тақдим этилди. Таъкидландики, ҳуқуқий ва сиёсий саводхонлик ифодаси бўлган таклифларни қабул қилиш жараёни давом этади.\nДахлдорлик ҳисси билан\nТадбирлар режасига мувофиқ, Фарғона вилояти касаба уюшма ташкилотлари бирлашмасида қонун лойиҳасининг жамоатчилик муҳокамаси бўлиб ўтди. Унда Олий Мажлис Қонунчилик палатаси Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитасининг раиси, академик Акмал Саидов, Ўзбекистон касаба уюшмалари Федерацияси раиси ўринбосари Бахтиёр Маҳмадалиев, Қонунчилик палатаси депутатлари, касаба уюшмалари ташкилотлари, давлат ташкилотлари, олимлар, мутахассислар, экспертлар, фуқаролик жамияти институтлари ва ОАВ вакиллари иштирок этди.\nДаставвал, жамоатчилик муҳокамасида иштирокчиларга қонун лойиҳасини ишлаб чиқиш зарурати ва лойиҳадаги янгиликлар тўғрисида маълумот берилди. Сўнгра қонун лойиҳасининг мақсади, амал қилиш соҳаси, лойиҳадаги асосий тушунчалар, касаба уюшмаларининг ҳуқуқлари, жамоатчилик назорати ва ижтимоий шерикликни амалга оширишнинг ўзига хослиги, касаба уюшмаларининг ваколатлари кенгайтирилгани, бунда хорижий тажриба ҳам ўрганилиб, унинг миллий қонунчилигимиз билан уйғун, илғор жиҳатларига эътибор берилгани қайд этиб ўтилди.\n– «Касаба уюшмалари, уларнинг ҳуқуқлари ва фаолиятларининг кафолатлари тўғрисида»ги қонун 1992 йил 2 июлда қабул қилинган бўлиб, ўтган давр мобайнида қонунга айрим ўзгартириш ва қўшимчалар киритилган. Шу сабабли, мазкур қонунни замон талаблари асосида такомиллаштириш зарурати юзага келди ҳамда «Касаба уюшмалари тўғрисида»ги янги қонун лойиҳаси ишлаб чиқилди. Қайд этиш лозимки, қонун лойиҳаларининг жамоатчилик томонидан муҳокама қилиниши – аҳолининг сиёсий ва ҳуқуқий саводхонлигини юксалтиришга, қабул қилинаётган норматив-ҳуқуқий ҳужжатлардан хабардорлик даражаси ошишига, фуқароларнинг амалга оширилаётган ислоҳотларга дахлдорлиги кучайишига хизмат қилади, – деди Акмал Саидов. – Амалдаги қонун касаба уюшмаларининг ҳуқуқ ва манфаатларини тўлиқ ҳимоя қила олмаётгани, улар фаолиятининг шаффоф механизмлари ва кафолатларини таъминламаётгани яққол кўзга ташланаётган эди. Бундан ташқари, касаба уюшмалари томонидан жамоатчилик назоратининг самарали механизмлари, уни амалга оширишнинг тамойиллари, шакллари ва усуллари қонунчилик билан мустаҳкамланмаган эди. Қабул қиланаётган қонун лойиҳасида бу каби жиҳатларга эътибор қаратилган. «Касаба уюшмалари тўғрисида»ги қонун лойиҳасини ишлаб чиқишда Германия, Испания, Россия, Қозоғистон, Озарбойжон, Молдова, Қирғизистон, Латвия, Арманистон каби хорижий давлатларнинг қонунчилиги ва Халқаро меҳнат ташкилотининг конвенциялари талаблари эътиборга олинган. Жумладан, ХМТнинг 87-, 98-, 135-, 154-, 111-, 144-сонли конвенциялари нормалари ва тавсиялари мазкур қонун лойиҳасида имплементация қилинган. Қолаверса, қонун лойиҳасининг жамоатчилик ўртасида муҳокама қилиниши, аҳолининг сиёсий ва ҳуқуқий саводхонлигини юксалтиришга, қабул қилинаётган норматив-ҳуқуқий ҳужжатлардан хабардорлик даражасини оширишга, фуқароларнинг амалга оширилаётган ислоҳотларга дахлдорлик ҳиссини кучайтиришга хизмат қилади.\nМуҳокамада қонун лойиҳасига бир қанча фикр ва таклифлар билдирилди.\nФарғона вилояти ҳокимлиги ахборот хизмати раҳбари:\n– Қонун лойиҳасининг жойларда, халқ ичида муҳокама қилиниши, тажрибадан маълумки, яхши самара беради. Қолаверса, лойиҳа анча мукаммал ишланганини таъкидлашни истардим. Лойиҳа бўйича фикр-мулоҳазаларга келсак, 47-модда жамоатчилик мониторинги деб аталади. Хўш, бу мониторинг кенгашлар ёки барча касаба уюшмалари аъзолари томонидан ўтказиладими? Агар давлат органлари, мансабдор шахслар, иш берувчи фаолиятини мониторинг қилишни аъзолар ўтказса, аъзоликнинг ихтиёрийлигини ҳисобга олсак, бу қанчалик реал бўлади? Бу масалага аниқлик киритиш керак. Бундан ташқари, қонун лойиҳасида «мониторинг ахборот-коммуникация технологияларидан фойдаланган ҳолда ҳам ўтказилиши мумкин» дейилган. Бунда интернетдан фойдаланишни ҳам назарда тутадиган бўлсак, унда аудитория қамрови қандай бўлади? Бу жиҳатларга ҳам ойдинлик киритиш зарурати бор.\n«DAEWOO TEXTILE» МЧЖ\nкасаба уюшмаси қўмитаси раиси:\n– «Касаба уюшмалари тўғрисида»ги қонун лойиҳасини диққат билан ўқиб чиқдим. Ҳақиқатан ҳам мазкур қонунда касаба уюшмаларига кўплаб ваколатлар берилмоқда. Улар келгусида касаба уюшмалари нуфузини янада оширишга хизмат қилиши шубҳасиз. Муҳокама қилинаётган «Касаба уюшмалари тўғрисида»ги қонун лойиҳасининг 9-боби – «Меҳнат соҳасида ижтимоий шерикликни амалга оширишда касаба уюшмаларининг иштироки» талабга жавоб беради. Чунки чет эллик инвесторлар билан айнан ижтимоий шериклик тамойиллари асосида ишлаймиз. Ушбу ижтимоий шериклик, биринчидан ишчи-ходимлар манфаатига, иккинчидан, корхонанинг, ишлаб чиқариш қувватини ҳамда маҳсулот сифатини ошириш, корхонанинг дунё тўқимачилик бозоридаги салоҳиятини юксалтиришга хизмат қилади.\nТаклифим шундан иборатки, юртимизда кўплаб соҳа ходимларининг касб байрами бор. Касаба уюшмалари ходимларининг эса бундай байрами йўқ. Жамоамиздаги тўрт минг нафар ишчи-ходимларнинг фикри ҳам шундай: махсус сана – «Касаба уюшмалари куни» белгиланса, мақсадга мувофиқ бўлар эди. Чунки бунга юрт тараққиёти йўлида фидойилик билан меҳнат қилаётган инсонлар муносиб.\nФарғона вилояти касаба уюшма ташкилотлари бирлашмаси юридик\n– Қонун лойиҳасининг 46-моддасида «Жамоатчилик эшитуви» нормаси ўз аксини топган бўлиб, унга кўра давлат органлари, уларнинг мансабдор шахслари, иш берувчилар ва уларнинг бирлашмалари фаолиятига тааллуқли, жамоат аҳамиятга молик бўлган ёхуд ходимлар ёки умуман корхонанинг ҳуқуқлари ва қонуний манфаатларига дахлдор масалаларни муҳокама қилиш учун ташкил этиладиган йиғилиш жамоатчилик эшитуви экани белгиланган. Лекин ушбу моддада унинг муддати кўрсатилмаган. Таклифим – қонунда жамоатчилик эшитуви муддати белгиланиши мақсадга мувофиқ.\nИстеъмол товарлари ишлаб чиқариш,\nсавдо ва хизмат кўрсатиш ходимлари касаба уюшмаси Республика кенгашининг вилоятдаги масъул ташкилотчиси\n– Янги қонун лойиҳасининг 9-моддасида касаба уюшмаларида иштирок этишнинг ихтиёрийлиги назарда тутилган бўлиб, унга кўра фуқароларнинг касаба уюшмаларига бирлашиш ҳуқуқини амалга оширишга тўсқинлик қилишга, шунингдек, уларни касаба уюшмаларига аъзоликка киришга мажбурлашга йўл қўйилмаслиги назарда тутилган.\nҲозирда амалиётда деярли 90 фоиз иш берувчилар касаба уюшмасига ўз ходимларини аъзо қилишни хоҳлашмайди. Бу эса меҳнат қонунчилиги талабларининг бузилишига олиб келмоқда. Менимча, ушбу моддага фуқароларнинг ижтимоий-иқтисодий ҳуқуқларини ҳимоя қилиш мақсадида «ходимлар касаба уюшмаларига ихтиёрийлик асосида аъзоликка кириб, бирлашиш ҳуқуқини амалга оширишда иш берувчилар томонидан тўсқинлик қилишга йўл қўйилмайди», деган сўзлар киритилиши лозим.\nШунда касаба уюшмасига ишчи-ходимларни аъзо қилмасликка, иш берувчиларнинг тазйиқ ўтказишларини чеклашга ҳамда бу билан уларга бир хил шароит яратиш ва уларни ҳимоя қилиш шароити яратилади.\nкасаба уюшмаси Республика кенгашининг вилоятдаги масъул ташкилотчиси\n– Янги қонун лойиҳасининг 27-моддасида касаба уюшмалари, уларнинг бирлашмалари тегишлича жамоат бирлашмалари ва нодавлат нотижорат ташкилотлари учун белгиланган тартиб ҳамда миқдорда бюджет ва бюджетдан ташқари жамғармаларга солиқлар, йиғимлар каби мажбурий тўловларни тўлаш назарда тутилган.\nЛекин қонун лойиҳасининг 16-моддасида юридик шахс мақомисиз тузилган касаба уюшмаси ҳам фаолият юритиши мумкинлиги белгиланган.\nБироқ юридик шахс мақомисиз тузилган касаба уюшмасининг солиқ тўлаш ёки тўламаслик масаласи аниқ белгиланмаган. Шу боис ушбу масалага эътибор қаратиш лозим.\nФарғона вилояти касаба уюшма ташкилотлари бирлашмаси\nюридик бўлим юристконсульти\n– Лойиҳанинг 4-моддасида касаба уюшмасининг органи – касаба уюшмаси, касаба уюшмалари бирлашмасининг уставига мувофиқ, ходимларнинг манфаатларини ҳимоя қилишни таъминлаш ва ифода этиш, тегишли уставларда назарда тутилган мақсад ва вазифаларни амалга ошириш учун ташкил этилган коллегиал органлиги назарда тутилган.\nШу сабабли 6-моддага касаба уюшмалари фаолиятининг асосий принципларига коллегиаллик принципини (сўзини) киритишни таклиф қиламан.\nЯнги қонун лойиҳасининг 56-, 51-моддасида касаба уюшмаси органлари ходимларини кафолатлари ҳамда касаба уюшмаси инспекциянинг ҳуқуқ ва мажбуриятлари белгиланган бўлиб, меҳнат қонунчилиги бўйича аниқланган ҳолатлар юзасидан тақдимнома киритиш ваколати берилган.\nЛекин ҳозирда қонунчилигимизда касаба уюшмаси ходимларини иш берувчилардан ҳимоя қилиш ёки уларнинг иш фаолиятини бажаришда тазйиқ ўтказилгани ва уларнинг иш фаолиятига аралашгани бўйича ҳеч қандай маъмурий жавобгарликка тортиш назарда тутилмаган.\nЎзбекистон Республикаси МЖтКга касаба уюшмасига аъзолик қилиш, касаба уюшмаси ходимларини иш берувчилардан ҳимоя қилиш ёки иш фаолиятини амалга оширишда иш берувчи томонидан тазйиқ ўтказилгани, уларнинг иш фаолиятига аралашгани юзасидан жавобгарликка тортиш масаласини киритиб, маъмурий жавобгарликка тортиш ваколатини касаба уюшмасига бериш ёки ушбу масала юзасидан тегишли ҳужжатларни расмийлаштириб, судга мурожаат қилиш ҳуқуқини белгилаш лозим.\nҚизғин савол-жавоблар, фикр-мулоҳазаларга бой руҳда ўтган муҳокамада «Касаба уюшмалари тўғрисида»ги Қонун лойиҳасининг айрим бандлари юзасидан иштирокчилардан аниқ таклифлар олинди.\n«ISHONCH» мухбири Жамшид Эргашев ёзиб олди.\n38 ХИЛ МУҲИМ МАҲСУЛОТ БИРЖА ОРҚАЛИ СОТИЛА БОШЛАНДИ уларга нархни ким белгилайди?\nАёллар меҳнати қадр топяптими?\nЯнги ғоялар ва ислоҳотлар самараси амалий ифодасини топмоқда


Жиззахда чакана товар айланмаси қандай бўлмоқда? » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззахда чакана товар айланмаси қандай бўлмоқда?\nЧакана савдо айланмаси жорий йилнинг январь-июнь ойларида ўтган йилнингшу даврига нисбатан 5,9%га ошди.\nЙириккорхоналарнингчаканасавдотоварайланмасидагиулуши6,0%ни ташкил этди ва ўсиш сурьати ўтган йилнинг шу даврига нисбатан 27,0 %га ўсди.\nВилоятнинг барча ҳудудларида ўтган йилнинг шу даврига нисбатан ўсиш сурьатлари кузатилди. Хусусан,юқорироқўсишсурьатлариЗоминтумани (7,3 %га), Жиззах шаҳри (7,0 %га), Бахмал тумани (6,0 %га), Шароф Рашидов тумани (5,6 %га) ва Ғаллаорол туманида (5,5 %га), нисбатан юқорибўлмаганўсишсурьатлариЯнгиобод(2,5%га)ваАрнасойтуманларида(2,9%га) кузатилди.\nЧакана савдо товар айланмаси ҳажмида катта улушга эга бўлган Жиззах шаҳри (26,1 %), Шароф Рашидов тумани (14,0 %), Зомин тумани (11,5 %), Бахмал тумани (10,1 %) ва Ғаллаорол тумани (8,9 %) ко'рсаткичи билан чакана савдо товар айланмасининг ўсишига ижобий таьсир кўрсатди.\nОвқатланиш ташкилотларини қўшган ҳолда, чакана савдо товар айланмаси аҳоли жон бошига 3,9 %га ошиб, 1608,1 минг сўмни ташкил этди (2017 йил январь-июнь ойларида 1289,9 минг сўмни ташкил қилган эди). Ўртача жон бошига товар айланмасининг энг юқори кўрсаткичлари Жиззах шаҳри (3238,7 минг сўм),Пахтакортумани (1616,9 минг сўм) Мирзачўл тумани (1582,6 минг сўм) ва Зомин туманида (1569,3 минг сўм) кузатилди.\nОвқатланиш ташкилотларининг чакана товар айланмаси ҳажми 34,9 млрд. сўмни ташкил этди ва 5,4 %га ўсди.\nЧакана савдо товар айланмасининг умумий ҳажмида овқатланиш корхоналарининг улуши 1,6 %ни ташкил этди.\nЧакана савдо товар айланмаси умумий ҳажмида энг катта улуш Шароф Рашидов туманида 99,9 %, Зафаробод туманида 99,5 %, Арнасой туманида 99,3 %, Янгиобод туманида 98,8 %, Фориш туманида 98,6 % ва энг паст улуш Жиззах шаҳрида 86,5 %, Бахмал туманида 88,0 % қайд этилди.


Энг зарарли гўшт қайси? » Ўзбекистон янгиликлари – Zamin.uz\n03 октябрь 2019, 12:37\nОдам саломатлиги учун энг зарарли гўшт — яроқлилик муддати каттароғи, дейди рационал овқатланиш бўйича мутахассис, шифокор-физиотерапевт Марина Ваулина «ВМ»га берган интервьюсида.\nУнинг сўзларига кўра, истеъмолчилар, хусусан, импорт қилинувчи гўштларнинг «элита» навларидан ҳушёр бўлишлари лозим.\n— Яроқлилик муддати қанча катта бўлса, ишлаб чиқарувчи мамлакат шунча узоқда жойлашган, транспортда ташиш учун ўшанча кўп вақт кетган, маҳсулотга шунча кўп кераксиз кимёвий моддалар — консервантлар қўшилган бўлади. Гап шундаки, бундай маҳсулот бир неча маротаба музлатилади ва эритилади. Бунинг танага ҳеч қандай фойдаси йўқ, — дея таъкидлайди у.\nШифокорларнинг айтишича, «деликатес»ни еса бўлади, фақат меъёрни унутмаслик керак. Шунингдек, у гўштни кўп қовурмасликни, ҳаддан ташқари кўп ёғ, туз ва зираворлар қўшмасликни ҳамда эригач музлаткичда узоқ сақламасликни маслаҳат беради.\nВаулинанинг фикрича, одам танасига, айниқса, ғоз, ўрдак, қўй гўштининг ҳазми оғирлик қилади. Лекин ҳаммаси гўштни қандай пиширишга боғлиқ. Мана, масалан, сабзавотлар билан буғда пишган гўшт енгилроқ ҳазм бўлади. Кабобда эса, аксинча, тутун зарралари ва канцероген моддалар ҳам қўшилиб кетади.\nЯнгиликлар » Ҳаёт тарзи » Энг зарарли гўшт қайси?\n18:57 Қандай ҳолатларда гўшт сотилишига рухсат берилмайди?\n14:50 Соғлиқ учун энг зарарли озиқ-овқат маҳсулотлари маълум қилинди\n21:00 "Қовурилган гўшт одамни гипертонияга дучор этаркан…"\n22:40 Мол ва қўй гўшти нимаси билан хавфли...?


Йўлда радар борми? Унда бу ҳақда Waze орқали хабар беринг - Carzone.Uz\nГарчи бизда бегона манзилларни сўраб топишга ўрганишган бўлса-да, ҳозирда турли навигатор ва электрон хариталардан фойдаланиш оммалашиб бормоқда. Бу борада Google Maps, Яндекс Карты, Here Maps, Apple Maps каби харита-сервисларни мисоб қилиб келтириш мумкин. Аммо бундан бир неча йил олдин чиқарилган ва Google томонидан сотиб олинган Waze навигатори тезда кўпчиликнинг меҳрини қозонди ва бутун жаҳон бўйлаб оммалашиб кетди. Бунга сабаб Waze навигатори ўзида шунчаки харита функцияларини жамлаб қолмай, балки ҳайдовчилар учун ижтимоий тармоқ вазифасини бажарганидир.\nНавигатор + ижтимоий тармоқ\nОддий қилиб тушунтирсак, Waze навигаторида нафақат ўзингизни, балки бир вақтнинг ўзида дўстларингизни ҳам харитада кўришингиз мумкин. Бундай ташқари улар билан чат ойнасида суҳбатлашиш функцияси ҳам бор. Қизиқ, тўғрими?!\nWaze одамлар учун шунчаки навигатор вазифасини бажармайди, у ҳайдовчилар ва пиёдалар учун муяйян экотизимга айланган. Яъни одамлар йўлдаги ҳодисаларни навигатор иловасига киритиш орқали бошқаларга хабар бериши мумкин. Мисол учун, тирбандлик, йўлдаги таъмирлаш ишлари, камера ёки радарнинг мавжудлиги, авариялар, АЁҚШ ва ҳатто ундаги нархлар, энг қизиғи йўлдаги чуқурлар ҳақидаги маълумотларни бевосита илованинг ўзида улашиш имконияти мавжуд.\nҚулай ва ортиқча деталлардан холи интерфейс ушбу навигаторнинг энг асосий афзалликларидан биридир. Waze хизматида ҳаракатни 2D ва 3D шаклда кузатиш мумкин. Ундаги бажариладиган функциялар бошқа навигаторлардан сезиларли даражада кўпроқ. Йўлдаги ҳодисалар ҳақидаги хабарларни иловага ҳайдовчилар қўшадилар.\nИлова ҳаракат йўналишини анимация билан кўрсатади. Бу эса манзилни аниқ билишда қўшимча қулайлик яратади.\nБундан ташқари, иловага турли билдиришномаларни олдиндан созлаш ҳам мумкин. Масалан, автомобилдан чиқаётганда ҳеч нарсани эсдан чиқармаслик учун сигнал бериш опциясини ёқсангиз, сафар тугагач у сизга бу тўғрида хабар беради.\nЯна бир қулайлик. Waze иловаларига (iOS ва Android) ўзбек тили ҳам қўшилган бўлиб, ҳозирда янада такомиллаштирилмоқда.\nWaze интерфейсида бирор манзилни қидириш жуда осон. Шунчаки манзил номини қидирув сатрига киритиш кифоя. Хизмат ўзи сиз учун оптимал ва яқин бўлган йўлни танлайди. Мисол учун, у маршрутни тирбандлар ёки ёпиқ йўлларни айланиб ўтган ҳолда созлайди. Бу эса кишиларнинг вақтини тежашга ва манзилга саломат етишига ёрдам беради.\nЗўр опция: йўлдаги камера ҳақида хабар бериш\nАйни пайтда юртимизнинг турли жойларида фоторадар ва камералар ўрнатилмоқда. Бу албатта одамларнинг хавфсиз ҳаракатланишини кўзлаб қилиняпти. Бироқ жарималар ҳам арзон эмас. Шунинг учун Waze иловасига бирор манзилдаги камера, фоторадар ҳақидаги маълумотни киритсангиз, қолган ҳайдовчилар ўша ердан ўтганда бу ҳақда хабардор бўлишади ва тезлик оширмасликка ҳаракат қилишади. Бу барча учун фойдали, албатта.\nҲозирча шу. Ушбу навигаторнинг ҳар битта функцияси ҳақида кейинроқ қисқача маълумот бериб борамиз.


Беларусь Россиядан бошқа барча билан чегарани ёпди | Qalampir.uz\nБеларусь Россиядан бошқа барча билан чегарани ёпди\nОлам\t30 Октябрь 2020 09:54 4854\nБеларусь Литва, Латвия, Польша ва Украина билан чегараларини ёпди ва бу давлатлар фуқароларининг киришини тақиқлади. Бундай қарор коронавирус пандемиясига қарши кураш чораси сифатида қабул қилинган.\n“Қўшни мамлакатларда юзага келган эпидемик вазият туфайли Беларусь Республикаси ўз ҳудудига Латвия, Литва, Польша ва Украинадан келган айрим тоифадаги жисмоний шахслар учун қуруқлик пунктлари орқали киришни вақтинча чеклайди”, дейилади хабарда.\nДипломат, ҳалқаро юк ташувчи автомобиль ҳайдовчилари, халқаро темир йўл алоқасининг поезд ва локомотивари аъзоларига бу тақиқ тааллуқли эмас. Минск аэропортидаги ўтказиш пунктида бу чекловлар ўрнатилмаган.\nҲозир мамлакат ҳудудига фақатгина беларуслар киритиляпти. Чегаралар ёпилишидан бир неча соат олдин Беларусь Президенти Александр Лукашенко шу мавзуда гапирганди.\n“Чегарани ёпиш учун темир парда қилмаслик керак, бу ҳеч кимга керак эмас. Чегара халқлар ўртасидаги дўстлик зонасидир. Кўряпсизми, бизга чақирув билан чиқишди. Қандай дўстлик... Аммо халқлар айбдор эмас <...> Биз чегарада ҳар доим поляклар, литваликлар, латвияликлар ва ҳатто украинлар учун ишончли тўсиқ бўлиб келганмиз. Биз ҳеч кимни ва ҳеч нимани ўтказмадик. Улар биздан яна нимани хоҳлашади?”, деганди Лукашенко.\nМаълумот учун, Беларусда пандемия бошидан бери 96 минг одам коронавирусга чалинган, 973 нафари вафот этган.\n04 Март 16:45 45198\n04 Март 18:40 31132\n05 Март 18:06 25339\n05 Март 14:50 23666\n06 Март 15:32 21605


Дунёдаги энг хавфли хакерлар ва улар томонидан уюштирилган ҳужумлар - zarnews.uz\nДунёдаги энг хавфли хакерлар ва улар томонидан уюштирилган ҳужумлар\nСўнгги йилларда ОАВда хакерлар ҳужуми ибораси тобора кенг қўлланилмоқда. Интернет имкониятларининг ривожланиши билан жиноятнинг янги тури - хакерлар ҳужуми ҳам ривожланиб бормоқда. Кўпгина ташкилотлар ва давлат идоралари кибер ҳужумдан сақланиш мақсадида интернет маълумотларини энг замонавий ҳимоя тизимлари билан ҳимоялашмоқда. Бироқ шу билан бирга хакерлар фаолияти ҳам жадаллик билан ривожланмоқда ва улар энг мураккаб ҳимоя тизимларини ҳам бузишнинг уддасидан чиқишаётир.\nЭътиборингизга дунёдаги энг хавфли хакерларни ҳавола этамиз.\nЛойд Блэнкеншип - “Устоз”\nЛойд Блэнкеншип Legion of Doom номли хакерлар гуруҳи аъзоси бўлган. “Устоз” тахаллуси билан машҳур бўлган Лойд Блэнкеншип ўтган асрнинг 80-йиллари ярмида Федерал қидирирув бюроси томонидан ҳибсга олингандан сўнг “Хакер қонуни” номли китоби орқали танилди. Қонунда хакерларнинг ягона жинояти уларнинг жудаям қизиқувчанлиги, дея таъкидлайди у. Бу китобда Лойд ўзига яраша хакерлар қонунини яратди. Унда таъкидланишича, хакерлар диний, сиёсий ва ирқий мансублигидан қатъи назар бир мақсадни кўзлашлари керак – маҳфий маълумотни қўлга киритиш. Мазкур китоб дунё хакерлари орасида ўзига яраша “Инжил” вазифасини бажаради. Ҳозирги замон хакерлари ҳам, ҳақиқий афсонага айланган “Устоз”нинг битикларига амал қилади.\nУшбу хакер Mafiaboy тахаллуси билан машҳур. У Yahoo, FIFA, eBay ва Amazon каби йирик ташкилотлар сайтларига кибер ҳужумлар уюштирган. Майклнинг болалиги оғир ўтган. Бўлажак хакер ўзининг ягона овунчоғига айланган компьютер билан 6 ёшида дўстлашган. Кейинчалик “Мафиячи”, “Rivolta” кибер ҳужумларини ташкиллаштирди. Кейинчалик унинг “Мафиячи” гуруҳи бутун дунё хакерлари ҳурматига сазовор бўлди. Mafiaboyнинг таъкидлашича, “Rivoltа” ҳужуми вақтида у фақат Yahoo тизимини ишдан чиқаришни режалаштирган. Бироқ мактабга кетганида у фаоллаштирган дастур Yahoo билан бир қаторда FIFA, eBay, Amazon ва бошқа йирик ташкилотларнинг ҳам тизимини ишдан чиқарган.\nФедерал қидирув бюроси (ФҚБ) ходимлари Mafiaboyни “муаллиф”нинг эҳтиётсизлиги туфайли аниқлашди. Чатларнинг бирида у қилган “шўхликлари” ҳақида мақтанган ва бу ҳолат ФҚБ ҳодимларини беэътибор қолдирмаган. Майкл Кальс қилган “шўхлик”ни катта одам қилганида унга бу жинояти учун 1,2 миллиард АҚШ доллари қийматида жарима ва узоқ йиллик қамоқ жазоси тайинланарди. У эса бор-йўғи шартли жазо ва узоқ йиллик компьютерга яқинлашишни таъқиқловчи жазо билан қутулиб қолди.\nЖонатан Жеймс балоғат ёшига етмасдан қамоқ жазосини олган биринчи хакер ҳисобланади. У 15 ёшида NASA тизимини бузиб, у ердан 1,7 миллион АҚШ долларига тенг дастурларни ўғирлаган. Тасаввур қилиб кўринг, 15 ёшли болакай дунёнинг энг ҳимояланган тизимларидан бирини буза олган! Жазо ҳукми эълон қилинган вақтда у энди 16 ёшга тўлган эди. Йигитча жудаям махфий бўлган ҳимоя кодларини ўғирлаган. Уни 10 йиллик қамоқ жазосидан ёш бола эканлиги сақлаб қолди. Ёши катта жиноятчи шу ишни қилганида аҳволи анча ачинарли бўларди. Фожианинг олдини олиш учун NASA раҳбарлари тизимни бутунлай ўчириб, таъмирлаш ишларини олиб боришга мажбур бўлишган.\nАдриан Ламо - “Бошпанасиз хакер”\n“Бошпанасиз хакер” тахаллусини у деярли барча ҳужумларни интернет-кафелардан, кутубхоналардан ёки интернетга уланишнинг имкони бўлган бошқа жамоат жойлардан амалга оширгани учун олган. 2003 йилда у New York Times, Yahoo, Microsof, TopCafe.su ва бошқа ташкилотларнинг сайтларини бузганидан кейин бутун дунёга машҳур бўлди. Шунингдек, у WikiLeaks сайтига АҚШнинг махфий ҳарбий маълумотларини сотаётган Брэдли ёки Челси Мэннингнинг кимлигини Америка ҳукуматига фош қилиб берди.\nЛамо “ҳамкасблари”нинг фикрига кўра, у ҳужумларни фақат шон-шуҳрат орттириш мақсадида уюштирган. Ҳар янги ҳужумдан кейин у ўз “жабрланувчилари”га уларнинг хавфсизлик тизимидаги камчиликлар ҳақида маълумот қолдирган. Лекин раҳмат эшитмади. NY Times нашри уни судга берди ва судда ютиб чиқди. Ламога 65 000 доллар жарима ва уй қамоғи жазоси тайинланди. 2018 йилда Ламонинг отаси ижтимоий тармоқда ўғлининг вафот этгани ҳақида хабар берди. Ўлимни тасдиқловчи ҳеч қандай исбот ва далиллар йўқлиги туфайли Ламонинг аслида ўлмагани ҳақидаги миш-мишлар кенг тарқалган.\nКевин – хакерлар оламининг ҳақиқий афсонаси. У ўзининг илк қонунбузарлигини ўтган асрнинг 70-йилларида автобус чиптаси муддатини ноқонуний узайтириб содир этган.\n1983 йилда 20 ёшли Кевин Митник АҚШ Мудофа вазирлигининг ҳимоя тизимини бузди ва Пентагоннинг махфий маълумотлари сақланадиган серверига кириш имконини қўлга киритди. Бундан ташқари, у уюштирган телефон алоқаси билан боғлиқ бир қанча жиноятлар уни хакерлар ичида энг буюги деб аташларига сабаб бўлди.\nАҚШ жиноятчилик департаментининг маълумотига кўра, Кевин энг хавфли хакерлардан бири ҳисобланади. У бутун мамлакатнинг маълумотлар базасини ишдан чиқарган. Шунингдек, АҚШ компьютер хавфсизлигига жавобгар бўлган Цутома Симомуранинг компьютерига ҳужум уюштирган. Бу қилмишидан кейин у 2 йил қочқинликда юришга мажбур бўлди. АҚШ фуқароларининг барчаси кредит карточкаларидан пул олиш имконияти борлигига қарамасдан, у ўз фаолияти давомида бир цент ҳам ўғирламаган. Митник қўлга олингандан сўнг 4 йил қамоқда ўтириб чиқди. Бир қанча муддатга унга компьютер ва телефонга яқинлашиш тақиқланди. Тақиқ муддати тугагандан сўнг у компьютер хавфсизлиги маслаҳатчиси сифатида фаолият юритмоқда.\nГэри АҚШ ҳарбий бўлимининг компьютерларига ҳужум уюштирган ва шу билан АҚШ ҳарбий кучларига жиддий зиён етказган. Айтишича, у фақат Номаълум учар жисмлар (НУЖ) ҳақида ва бутун инсониятга фойдаси тегиши мумкин бўлган махфий маълумотлар излаган. Бунинг учун шотландиялик хакер NASAнинг барча ҳимоя тизимларини бузиб чиққан ва 2 мингдан ортиқ компьютерни ишдан чиқарган. 24 соат мобайнида космик станциянинг расмий сайтидан унинг “Сизнинг ҳимоя тизимингиз сафсата”, деган ёзувини олиб ташлашнинг имкони бўлмаган ва бу ҳолат АҚШ ҳарбийларининг жаҳлини чиқарган.\nМаккинноннинг жиноят иши ҳозирги кунга қадар ниҳоясига етказилмаган. Чунки АҚШ ҳукумати унинг экстрадиция қилинишини талаб қилмоқда. Буюк Британия ҳукумати дастлаб уни экстрадиция қилинишига розилик берди. Бироқ улар хакерни фақатгина Буюк Британияда суд қилишни талаб қилишган. Айрим маълумотларга кўра, АҚШ суд тизими унга нисбатан ҳукмни тайёрлаб қўйган, ҳукмга биноан Гэри террорчилар ва ҳарбий жиноятчилар сақланадиган дунёнинг энг хавфли қамоқхоналаридан бири – Гуантанамо қамоқхонасида 70 йил қамоқда ўтириши керак.\nВалдира де Алмейда\n2005 йилда 18 кишидан иборат спам хатлар жўнатадиган гуруҳ етакчиси Валдира де Алмейда қўлга олинди. Ишонувчан фойдаланувчилар компьютерларига юборилган спам хатлар ёрдамида Валдира 40 миллион АҚШ долларига тенг маблағ ишлаб олган. У дунёга “энг машҳур спамчи” бўлиб танилди. Чунки у ҳар куни 3 миллионта ҳат жўнатган.\nMicrosoft россиялик хакерларни Трамп ва Байден штабларига киберҳужум уюштирганликда айблади


Простатит - Бу нима? - Онлайн Тиббий Энциклопедия MedLife.Uz\nПростатит – простота безининг яллиғланиши. Кўпинча, сийдик чикариш канали (уретра) яллиғланганда, сўзак, уретрит ва бошқа(лар)да инфекция простата безига қон ва лимфа орқали ёки сийдик чиқариш каналидан ўтиши натижасида келиб чиқади. Простатитга совқотиш, кўп жинсий алоқа қилиш, зах жойда ўтириш, кам ҳаракат қилиш каби омиллар сабаб бўлиши мумкин.\nЎткир ва сурункали бўлади. Ўткир простатитда бемор тез-тез сияди ва сийганида шу соҳа санчиб оғрийди, оралиқ ачишади, сийдик жилдираб тушади; ҳожат вақтида тўғри ичак соҳасида оғриқ пайдо бўлади, ҳарорат кўтарилади. Простата безида абсцесс пайдо бўлганда, у ўз ҳолича тешилиши ва тўғри ичак ёки сийдик чиқариш каналидан йиринг оқиши мумкин. Простатитни мутахассис шифокор даволайди. Ўз вақтида даволанмаса, инфекция атрофидаги аъзо ва тўқималарга ўтиши, сепсис, касаллик сурункали тус олиши, жинсий заифлик, бепуштлик каби оғир асоратлар юзага келиши мумкин. Касалликнинг зўрайган ва тузапиш даврлари узоқ давом этиб, сийдик чиқариш канали, оралиқ соҳасидаги ачишиш; сийганда ёки ҳожатдан кейин бироз суюқлик ажралиши, шу вақтда безовталаниш, толикиш сурункали простатитга хос белгилардир.\nСурункали простатит бўлган беморларга дори-дармонлар, физиотерапия, шунингдек, санаторий ва курортларда даволаниш тавсия этилади. Касаллик зўрайганда аччиқ, шўр овқатлар, спиртли ичимликлар, жинсий алоқа тақиқланади. Простатитнинг олдини олишда сийдик чиқариш канали, қовуқнинг яллиғланиш касалликларини ўз вақтида аниқлаб, батамом даволаш ва ични равон юргизиб туришга аҳамият бериш лозим. Узоқ ўтириб ишлайдиган кишилар пиёда сайр қилишлари, югуриш, сузиш, теннис ва спорнинг бошқа турлари билан шуғулланиб туришлари керак.


Мактаблар 11 йиллик таълим тизимига тайёр / ADOLAT ижтимоий-сиесий газетаси\nМактаблар 11 йиллик таълим тизимига тайёр\nМаълумки, янги ўқув йилидан бошлаб мамлакатимизда 11 йиллик умумий ўрта таълим жорий этилди ва бу борада кенг кўламли ишлар қилинмоқда. Хўш, 10-11-синфларда ўқишни давом эттириши учун умумтаълим мактаблари тайёрми? Ушбу ўқув даргоҳларида малакали ўқитувчилар, зарур дарслик китоблари етарлими? Ўқувчиларни синф хоналари ва бошқа зарурий ашёлар билан таъминлаш қандай ҳал этилмоқда? Мухбиримиз мазкур мавзуда Ўзбекистон Республикаси Халқ таълими вазирлиги таълим муассасалари фаолиятини ташкил этиш бош бошқармаси бошлиғи Дилшод Кенжаев билан суҳбатлашди.\n— Ҳурматли Дилшод Муталлибович, мамлакатимизда 11 йиллик умумий ўрта таълим жорий этилди ва бу долзарб мавзу кенг жамоатчиликнинг диққат марказида бўлмоқда. Айниқса, ота-оналар, ўқитувчи ва ўқувчиларнинг кўпчилиги бу янги тизимга ижобий баҳо бераётгани эътиборга молик. Айтинг-чи, янги ўқув йилида республикамиздаги умумтаълим мактабларининг 10-синф ўқувчиларини дарслик китоблари билан таъминлаш борасида қандай чора-тадбирлар амалга оширилди?\n— Жорий йилда юртимиздаги умумтаълим мактабларининг 9-синфини 466 минг нафар ўқувчи битирди. Улардан 352 минг нафари 10-синфда, 114 минг нафари академик лицей ва касб-ҳунар коллежларида ўқишни давом эттириш хоҳишини билдиришди.\nБугунги кунда 10-синф ўқувчилари учун 18 номдаги дарсликлар 7 та тилда яратилди ва 9 миллион нусхадан ортиқ чоп этилмоқда. Муҳими, янги ўқув йилида 10-синф ўқувчилари дарсликлар билан 100 фоиз таъминланади.\n— 10-, 11-синф ўқувчилари учун айнан қайси нашриётлар дарслик китобларини чоп этмоқда? Мазкур синфларга мўлжалланган ўқув дастурлари тайёрлаш ҳақида ҳам тўхталиб ўтсангиз.\n— Вазирлар Маҳкамасининг 2017 йил 25 июлдаги “2017-2018 ўқув йилида умумий ўрта таълим муассасаларининг 10-синф ўқувчиларини дарсликлар билан таъминлаш, уларни қисқа муддатда нашрга тайёрлаш, чоп этиш ва таълим муассасаларига етказиб берилишини таъминлаш тўғрисида”ги 803-Ф-сонли фармойишида шу мақсадда бир қатор вазифалар аниқ белгилаб берилди. Шунга мувофиқ 10-синф ўқувчилари учун дарсликлар “Ўзбекистон”, “Шарқ”, “Ўқитувчи” ва ўафур ўулом номидаги нашриётларда чоп этилмоқда. Ушбу фармойишда умумий ўрта таълим муассасаларининг 10-,11-синфлари учун ўқув режаси ҳамда дарсликларни нашрга тайёрлаш ва чоп этишни амалга оширадиган нашриётлар ва босмахоналар рўйхати тасдиқланди. Таъкидлаш жоизки, умумтаълим фанлари бўйича ягона ўқув дастурларини ишлаб чиқиш юзасидан ишчи гуруҳи шакллантирилиб, улар томонидан умумтаълим фанлари бўйича умумий ўрта таълим муассасаларининг 10-, 11-синфлари ва ўрта махсус, касб-ҳунар таълими муассасалари учун ягона ўқув дастурлари ишлаб чиқилди.\n2017-2018 ва 2018-2019 ўқув йилларида ушбу ўқув дастурларини тажриба-синовдан ўтказиш режалаштирилди. Умумий ўрта таълим муассасаларининг 10-11-синфлари ва ўрта махсус, касб-ҳунар таълими муассасалари учун дарсликлар яратиш бўйича муаллифлар таркиби узлуксизликни таъминлаш мақсадида умумтаълим мактабларининг 1-9-синфлари ва ўрта махсус, касб-ҳунар таълими муассасалари учун яратилган умумтаълим фанлари дарсликлари муаллифларидан ташкил топган муаллифлар гуруҳлари тасдиқланган. Янги ўқув йилидан бошлаб умумий ўрта таълим муассасаларининг 10-синфлари билан биргаликда ўрта махсус, касб-ҳунар таълими муассасалари ҳам ижара тизими асосида дарсликлар билан таъминланади. Шунингдек, 2018-2019 ўқув йилида ушбу ўқувчилар 11-синфга ўтганларида 11-синф дарсликлари билан тўлиқ ижара тизими асосида таъминланади.\n— Эндиликда мактабларнинг ушбу юқори синфлари ўқувчиларига таълим берувчи ўқитувчи кадрлар масаласи қандай ҳал этилмоқда?\n— Жорий ўқув йилида умумтаълим мактабларида 10-синф очилиши муносабати билан 22,5 минг ставка ўқитувчиларга эҳтиёж юзага келади. Бу эҳтиёжнинг 9,5 минг нафари олий таълим даргоҳларининг битирувчилари ҳисобидан, 13 минг нафари академик лицей ва коллежлар фан ўқитувчиларини жалб этиш ҳамда ўқитувчилар дарс юкламасини ошириш орқали қопланади.\n— “Адолат” СДПнинг ҳудудлардаги ишчи гуруҳлари умумтаълим мактабларида ўтказган ўрганишларда кўплаб синфлардаги ўқувчилар сони 38-40, баъзан қирқдан зиёдлиги, бу эса белгиланган гигиена талабларига мос келмаслиги, дарсларни 2 сменада ташкил этиш ҳолатлари ҳам борлиги аниқланган.\n10-синф ўқувчилари синф хоналари билан қай тартибда таъминланади? Шулардан келиб чиқиб, шаҳар ва туманларда яна бир нечтадан янги мактаб бинолари қуриш зарур, деган таклифни билдирсак, бу фикрга қандай қарайсиз?\n— Вазирлар Маҳкамасининг 2017 йил 15 мартдаги “Умумий ўрта таълим тўғрисидаги низомни тасдиқлаш ҳақида”ги 140-сонли қарори умумий ўрта таълим тизимида амалда мавжуд бўлган, лекин норматив-ҳуқуқий ҳужжатлар билан асосланмаган айрим ижтимоий муносабатларнинг ҳуқуқий жиҳатдан тартибга солиниши, мактаб ёшидаги болаларни умумтаълим муассасаларига тўлиқ қамраб олиш, ўқувчиларни белгиланган меъёрларга амал қилган ҳолда синфларга жойлаштириш, юртимиз фарзандларининг сифатли умумий ўрта таълим олишини таъминлаш ва бошқа кўплаб масалалар билан боғлиқ муаммоларни ҳал этишда муҳим аҳамият касб этмоқда. Жумладан, янги Низомнинг 28-бандида белгиланган меъёрлар бўйича тегишли майдонга эга бўлган умумтаълим муассасасининг синфлари тўлиқлиги 35 нафардан ортиб кетишига йўл қўйилмаслиги кўрсатилган. Намунавий лойиҳалар бўйича қурилмаган, мослаштирилган биноларда жойлашган, ўқувчилар сони етарли бўлмаган умумтаълим муассасаларида, олис (тоғли ва чўл ҳудуди) аҳоли пунктларида жойлашган, таълим ўзбек тилида олиб борилмайдиган умумтаълим муассасаларида ўқувчилар сони синфларни тўлдиришнинг ўзига хос шарт-шароитларидан келиб чиқиб, ҳудудий халқ таълими бошқаруви органлари ва туман (шаҳар) ҳокимликларининг молия бўлимлари билан келишилган ҳолда белгиланади. Шунга кўра янги ўқув йилидан бошлаб 1-синфларда бола сони 35 нафардан ошмайди ва юқори синфдаги ўқувчилар сони босқичма-босқич мазкур меъёрга мослаштирилади.\n10-синф ўқувчиларини жойлаштириш масаласи мактаб қувватидан ва ўқувчилар сонидан келиб чиққан ҳолда амалга оширилади. Қайси мактаб ҳудудида аҳоли сонининг кескин кўпайиши оқибатида мавжуд қурилган биноларда ўқувчилар сони кўпайиб, синфхоналар етишмаётган мактабларга (яъни навбатлилик коэффиценти 1,3 дан ортиқдан бўлса) мазкур мактаб атрофида 3 километр узоқликдаги мактабларда бўш бинолар, хоналар мавжудлиги ўрганилади ва эҳтиёжга қараб янги мактаблар қурилади.\nҲар йили умумтаълим мактаблари Ўзбекистон Республикаси Вазирлар Маҳкамасининг 2010 йил 10 декабрдаги 291-сонли қарори билан тасдиқланган Тартибга асосан, вилоят ҳокимликлари таклифига асосан Инвестиция дастурларига киритиб борилмоқда.\n“Adolat” мухбири Дилором МАТКАРИМОВА суҳбатлашди.


ЭЛЕКТОРАТ ЎЙ-ТАШВИШЛАРИ БИЛАН ҲАМНАФАС БЎЛИШ - Ўзбекистон овози газетаси\nЭЛЕКТОРАТ ЎЙ-ТАШВИШЛАРИ БИЛАН ҲАМНАФАС БЎЛИШ\nмуаммолар ўз вақтида ечим топишига хизмат қилади\nЎзбекистон Халқ демократик партияси Зангиота туман ташкилотининг ҳисобот-сайлов конференцияси бўлиб ўтди. Унда партия ташкилотининг сўнги 5 йилдаги фаолияти, халқ депутатлари туман Кенгашидаги ЎзХДП гуруҳининг ишлари таҳлил қилиниб, навбатдаги сайловларга тайёргарлик кўриш масалалари муҳокама қилинди.\n— Партиямизнинг 2815 нафар аъзоси 62 та бошланғич ташкилотга бирлашган, — деди ЎзХДП Зангиота туман кенгаши раиси Моҳира Акромова. — Ўтган беш йил давомида партия Сайловолди дастурида белгиланган аниқ режа асосида иш олиб бордик. Партиямиз дастурий ғояларини кенг тарғиб этиш, ёш авлодда мафкуравий иммунитетни шакллантириш, уларни ёт ғоявий таъсирлардан ҳимоя қилиш мақсадида 80 дан ортиқ сиёсий ўқув, 100 дан ортиқ оммавий тадбир ўтказилди.\nҲисобот даврида бошланғич партия ташкилотларини ривожлантиришга алоҳида эътибор қаратилди. Ҳар ойнинг охирги шанбаси БПТ куни қилиб белгиланган. Айни пайтда етакчилар малакасини ошириш учун жойларда сиёсий ўқув, семинар-тренинглар ташкил этиб боришни йўлга қўйдик.\nТуман халқ таълими муассасалари фаолиятини методик таъминлаш ва ташкил этиш бўлими, тиббиёт бирлашмаси, Кўксарой қишлоқ, Қирариқ маҳалла фуқаролар йиғинлари, тез тиббий ёрдам станцияси бошланғич партия ташкилотлари партия дастурий ғояларини рўёбга чиқаришда фаоллик кўрсатмоқда.\nЎтган йиллар давомида туман партия кенгаши Жамоатчилик қабулхонасига 500 та ёзма ва оғзаки мурожаат тушди. Уларда асосан коммунал соҳадаги камчиликлар, иш билан таъминлаш, кредит олиш, пенсия таъминоти ва бошқа соҳаларда учраётган муаммолар ҳақида сўз юритилган.\nБиргина мисол келтирадиган бўлсам, Кенсой агросаноат ва бизнес касб-ҳунар коллежини тамомлаган Мақсудбек Собиров оилавий тадбиркорликни йўлга қўйиш учун банкдан кредит олишда ёрдам сўради. Бу масала юзасидан банк раҳбариятига мурожаат этдик. Ниҳоят, бу масала ижобий ечим топди. Ҳозирда Мақсудбек 3 нафар укасини ҳам иш билан таъминлади. Умуман, бугунги кунгача мурожаатларда кўтарилган масалаларнинг 78 фоизи тегишли идора ва ташкилотлар ёрдамида ижобий ҳал этилди.\n— Аҳолининг ижтимоий муҳофазага эҳтиёжманд қатлами, она ва бола саломатлигини муҳофаза қилиш, таълим ва тиббиёт муассасаларининг моддий-техника базасини мустаҳкамлаш, кам даромадли, иш билан банд бўлмаган кишилар манфаатларини ҳимоя қилиш масалалари депутатларимиз фаолиятида устувор йўналиш ҳисобланади, — деди «Маҳалла» хайрия жамоат фонди Зангиота туман бўлими раиси, халқ депутатлари туман Кенгашидаги ЎзХДП гуруҳи раҳбари Нурмуҳаммад Абдуллаев. — Депутатларимиз депутатлик сўровлари орқали жойлардаги муҳим ижтимоий-иқтисодий муаммоларнинг ечимини топишда фаол иштирок этаяпти. Биргина ўтган 2013 йилда давлат ҳокимияти ва бошқаруви органлари мансабдор шахсларига 28 маротаба депутат сўрови юборилди.\n2010 йилдан буён 4 масалани доимий комиссиялар, 5 масалани халқ депутатлари туман Кенгаши сессиялари муҳокамасига киритишга муваффақ бўлдик.\n«Соғлом бола йили» Давлат дастури ижросини таъминлаш мақсадида йил бошида ишчи гуруҳи тузиб, тумандаги мактаб ва мактабгача таълим муассасаларининг моддий-техника базасини ўргандик. Ишчи гуруҳи аъзолари томонидан айрим мактабларда иссиқлик тизимининг носозлиги, ўқув мебелларининг замон талабларига мос келмаслиги, болалар овқатланиши ва спорт билан шуғулланиши учун етарли шарт-шароит яратилмаганлиги ҳамда айрим мактаб ва мактабгача таълим муассасалари капитал таъмирга муҳтожлиги каби ҳолатлар аниқланди. Депутатлик гуруҳи йиғилишида бу камчиликлар, уларни бартараф этиш йўллари батафсил муҳокама этилди. Таклифларимизни халқ депутатлари Тошкент вилоят Кенгашидаги ЎзХДП гуруҳига бердик ва бу масала 2014 йил 12 мартда бўлиб ўтган халқ депутатлари вилоят Кенгашининг сессияси кун тартибига киритилди.\nСессия қарорига мувофиқ туман ва шаҳар ҳокимлари, вилоят халқ таълими бошқармаси ҳамда вилоят ҳокимлиги ҳузуридаги Ягона буюртмачи инжиниринг компаниясига таълим муассасалари моддий-техника базасини такомиллаштириш бўйича қатор вазифалар юкланди. Ҳозирда қабул қилинган қарорларнинг ижроси юзасидан депутатлик назорати олиб борилмоқда.\n— Бугунги ислоҳотлар ва тараққиётнинг ҳозирги босқичи фаолиятимизни яна бир бор таҳлилий ўрганиш, партиямизнинг жамиятдаги ўрни ва ролини кучайтириш, мамлакат ҳаётидаги турли ижтимоий-сиёсий масалалар юзасидан аниқ позициясини шакллантириб бориш талабини қўймоқда, — деди Ўзбекистон ХДП Тошкент вилоят кенгаши раиси, халқ депутатлари вилоят Кенгашидаги партия гуруҳи раҳбари Сирожиддин Аъзамов. — Бу эса партия электоратини ўйлантираётган турли масалалар ўз вақтида ечим топишига хизмат қилади. Қонунлар билан бизга электорат манфаатини муносиб ҳимоя қилиш учун етарли ваколатлар берилган. Улардан унумли фойдаланиб, ислоҳотларнинг ижтимоий самараларини оширишга сезиларли таъсир кўрсатиш бизнинг энг муҳим вазифамиздир.\nШунингдек, конференцияда туман тиббиёт бирлашмаси бош шифокорининг ўринбосари, халқ депутатлари туман Кенгаши депутати Дилфуза Иноғомова, 29-мактабгача таълим муассасаси мудираси, туман партия кенгаши «Фаол аёллар» қаноти етакчиси Муҳаббат Ўрмонова, Тошкент вилоят педагог кадрларни қайта тайёрлаш ва малакасини ошириш институти проректори Нилуфар Юлдашева ва бошқалар сўзга чиқди.\nКонференцияда ЎзХДП Зангиота туман кенгаши аъзолари, туман партия ташкилоти тафтиш комиссияси таркиби ва ЎзХДП Тошкент вилояти конференциясига делегатлар сайланди.


Икки йилда 2100 киши ҳавога кўтарилди\n4 Янв 2019 3146\nЎзбекистон аэронавтика федерацияси 6 январь куни икки ёшга тўлaди. Ўзбекистон Республикаси Туризмни ривожлантириш давлат қўмитаси кўмагида амалга оширилган ишлар ҳақида Бирлашма раиси Тоҳир Солиев сўзлаб берди.\nАэронавтлар 30 дан зиёд халқаро ва республика тадбирларида иштирок этган. Ана шу давр ичида федерациянинг ҳаво аппарати 2100 меҳмон билан 325 марта боғланма кўтарилишни амалга оширди. Дастлабки 200 киши меҳрибонлик уйлари тарбияланувчилари, ижтимоий кам таъминланган оилалар фарзандлари ва жисмоний имкониятлари чекланган фуқаролар бўлишди.\nҲаво шари 17 бор Ўзбекистоннинг тарихий диққатга сазовор жойлари узра кўтарилган. Тошкент, Бухоро, Хива ва Шаҳрисабз аҳолиси бу учиш аппаратини илк бор ўз кўзлари билан кўришди. Янги йил кечаси ҳаво шари пойтахт узра ҳам кўтарилиши керак эди. Тоҳир Солиевнинг айтишича, барча зарур рухсатномалар олинган, бироқ ёнғинга қарши кураш бошқармаси инспекторлари томонидан байрам парвозлари тақиқланган.\nP.S. Тоҳир Солиев билан бундан икки йил муқаддам Аэронавтика федерацияси ташкил этилиши ҳақида мақола тайёрлаш жараёнида танишганмиз. Унинг: «Бир орзуим бор, ва албатта, уни амалга ошираман. Болалар ва оғир хасталикдан азият чекувчилар учун ҳаво шарида саёҳат уюштириш. Улар парвоздан кучли таассурот олишсин, учиш уларга ҳаёт учун курашишга туртки берсин», деган сўзларини сира унутмайман.


«Гоп стоп» жазосиз қолмайди. Уч йил...\n02.04.2019 12:31 0 761\n2016 йил 9 май куни Тошкент вилоятининг Юқоричирчиқ тумани Истиқлол қишлоғида номаълум шахслар Тошкент шаҳар Яшнобод туманида яшовчи Н.Э. исмли аёлни куч ишлатиш йўли билан қўрқитиб, ичида 600 000 сўм пули, 300 АҚШ доллари, фуқаролик паспорти ва «Samsung» русумли мобиль телефони бўлган сумкасини тортиб олиб кетганлар. Бу ҳақда Ўзбекистон Республикаси ИИВ Жамоатчилик ва ОАВ билан алоқалар бошқармаси хабар бериб ўтди.\nҲолат юзасидан жиноят иши қўзғатилган эди. Кўрилган чоралар натижасида ушбу жиноятни Тошкент шаҳар Яшнобод тумани Олмос маҳалласи Дилнур кўчасида яшовчи А.А., Т.М., Ш.А. ва Тузель 3-даҳада яшовчи Ҳ.А.лар содир этганликлари аниқланиб, ушланганлар. Тергов ҳаракатлари давом этмоқда.\nжиноят ИИВ талончилик


hidoyat.uz – “Мовароуннаҳр” нашриётининг сайти - ОДАМЛАРГА ФОЙДАМИЗ ТЕГСИН\nОДАМЛАРГА ФОЙДАМИЗ ТЕГСИН\nМаҳалла деганимизда, энг олдин қўни-қўшнилар тушунилади. Қўшниларга яхшилик қилиш ўзаро алоқаларни янада мустаҳкамлашга, тинчликни таъминлашга сабаб бўлади. Аллоҳ таоло марҳамат қилади: “Ота-оналарга яхшилик қилинглар! Шунингдек, қариндошларга, етимларга, мискинларга, қариндош қўшнию бегона қўшнига ёнингиздаги ҳамроҳингизга, йўловчи (мусофир)га ва қўл остингиздаги (қарам)ларга ҳам (яхшилик қилинглар)!..” (Нисо, 36). Ояти каримада қўшнилар икки тоифага бўлиб зикр қилинган: қариндош ва қариндош бўлмаган қўшнилар.\nМўмин киши дини, миллати ва насабидан қатъи назар, ҳаммага бирдай яхши муомалада бўлиши керак. Ҳадиси шарифда: “Ким Аллоҳ таолога ва охират кунига имон келтирган бўлса, қўшнисига озор бермасин” (Муттафақун алайҳ), дейилган.\nЁши улуғ отахону онахонлар маҳалланинг файзидир. Уларни ҳурмат қилиш, зиёратига бориш, ҳолидан хабар олиш ва насиҳату дуоларидан баҳраманд бўлиш ҳам динимиз кўрсатмаларидан, гўзал инсоний сифатлардандир. Абу Мусо Ашъарийдан ривоят қилинади: “Кекса мусулмон кишини хурмат қилиш Аллоҳ таолони улуғлаш демакдир”(Абу Довуд). Яна бир ривоятда келишича, Расулуллоҳ : “Кичикларимизга шафқат қилмаган ва катталаримизнинг шараф ва ҳақларини билмаган киши биздан эмасдир”, деганлар (Абу Довуд, Термизий).\nЎтган азизларимиз суннатга ва ҳадиси шарифга ихлос билан амал қилишган. Имоми Аъзам ўта парҳезкор ва тақводор бўлиши билан бирга хато қилувчиларга нисбатан бағрикенг зот эди. Бир қўшниси кечалари маст-аласт бўлиб, бор овози билан бақирар: “Зое қилдилар, қандай йигитни зое қилдилар”, деб ўзича қўшиқ айтиб чиқар эди. Унинг овози Абу Ханифанинг оромини бузарди. Бир кеча ўша қўшнисининг овози чиқмай қолди. Тонг отгач, Абу Ханифа уни суриштириб, мастлиги боис қамалганини билди. Волийнинг олдига бориб, уни қамоқдан озод қилди. Бирга қайтиб келишаркан, Абу Ханифа унга: “Эй йигит, сени зое қилдикми?” деди. “Йўқ, аксинча, мени қутқардингиз. Аллоҳ ажр берсин!” деди у ва ўша кундан бошлаб ичкиликхўрликни ташлади.\nУлуғлардан бирининг олдига бир киши келиб: “Фалон шаҳардаги фалончи киши улуғ одам экан. Сув устида юрар эмиш”, деди. “Сув устида юрадиган одамга ажабланманг. Чунки ўрдак ҳам, балиқ ҳам сувда суза олади”, деб жавоб берди доно киши. Бошқа бир одам келиб: “Фалон шаҳардаги фалончи одам ҳавода учар эмиш”, деди. У зот: “Ҳавода учиш ажабланарли эмас, чунки қуш ҳам ҳавода уча олади”, деб жавоб берди. Шунда одамлар ҳайрон бўлишиб: “Сувда юриш ва ҳавода учиш каби кароматли ишлар аҳамиятсиз бўлса, инсон қачон ва қандай қилиб камолотга эришади?” деб сўрашди. У зот: “Зоҳирингда халқ (одамлар) билан бирга бўлишинг, ботинингда Ҳақ (Аллоҳ) билан бирга бўлишинг, уларга ёрдам беришинг ҳақиқий камолотдир”, деб жавоб берди.\nИкки одам бир вақтда уйига чақирса, уйи яқинроғиникига бориш, эҳсон ва ҳадяларни ҳам уйи яқинлардан бошлаш ҳақидаги ҳадислар ҳам маҳалла аҳллари ўртасидаги муносабатга тегишлидир.\nПокликда барака бўлади. Кўча-кўйни ва ҳовлиларни тоза тутиш маҳалланинг ободлигига ҳисса бўлиб қўшилади. Обод юртда пок одамлар яшайди, деб бежиз айтилмаган. Расулуллоҳнинг : “Ҳеч яхши амал қилмаган бир одам йўлдан тиканли шоҳни олиб ташлагани учун Аллоҳ таоло унинг гуноҳларини кечириб юборди”, деганлари ривоят қилинади (Абу Довуд). Абу Зарр : “Ё Расулуллоҳ, менга фойдали бўлган бирор амални ўргатинг”, деганида, Расулуллоҳ : “Мусулмонларнинг йўлларидан уларга озор берувчи нарсаларни олиб ташла”, деб буюрганлар (Имом Муслим ривояти).\nДинимиз бизларни ҳамжиҳатликка, покликка, озодаликка буюрар экан, бу амр замирида юксак маданият билан бир қаторда инсон саломатлигини сақлаш мақсади ҳам ётади. Шундай экан, барчамиз маҳаллаларимиз ободлиги ва тозалиги йўлида яхши ишларни кўп қилишга интилайлик.\nАндижондаги “Саййид Муҳйиддин махдум” Ислом ўрта-махсус билим юрти мударриси


«Мен Ўзбекистон Президенти Шавкат Мирзиёев билан учрашганимдан ғоят мамнунман. Ўзбекистон раҳбарияти кенг кўламли ислоҳотларни амалга оширмоқда. Бу, аввало, яқинда амалга оширилган валютани тартибга солиш тизимидаги ўзгаришларга тегишлидир. Биз иқтисодиётни мустаҳкамлаш, янада кўп иш ўринлари яратиш, барқарор ва комплекс тараққиётга эришишда муҳим аҳамият касб этадиган ушбу ташаббусларни қўллаб-қувватлаймиз.\nЎзбекистондаги ислоҳотлар жараёни узоқ давом этади ва бу осон кечмайди. Мен иқтисодий ўсишнинг янада юқори суръатларига эришиш ва аҳоли турмуш фаровонлигини ошириш йўлида Халқаро валюта жамғармаси Ўзбекистон билан қатъий ҳамкорликка тайёр эканини тасдиқлайман».\nМазкур рукндаги бошқа мақолалар: « Покистон Ислом Республикаси Қуролли Кучлари делегацияси ташрифи\tРоссия Федерацияси делегацияси ташрифи »


29852 Ўқиш режими + -\nМалайзиялик шифокор доктор Жамила Маҳмуд касбий фаолияти давомида кўплаб инсонлар ҳаётини сақлаб қолди. «Mercy Malaysia» фондининг ташкил этилганидан бошлаб у бутун дунёдаги муҳтож кимсаларнинг жуда кўп қисмига ёрдам қўлини чўзди.\n2015 йилда шифокор аёл Халқаро фавқулодда ва гуманитар ёрдам ривожига ҳисса қўшгани учун нуфузли мукофот совриндори бўлди. Бундан ташқари, Жамила Маҳмуд бир неча маротаба бошқаларга ёрдам бериш учун ўз ҳаётини хавф остига қўйган.\n2003 йилда у шифокорлар билан бирга болалар шифохонасига дори-дармонларни етказиш учун Ироққа борди. Шунда унинг гуруҳи тўсатдан ўқлар ёмғири остида қолди. Афсуски, шифокорлардан бири вафот этди, яна иккита шифокор жароҳатланди. Жамила хонимнинг ўзи сонидан яраланди.\nҲозирги пайтда доктор Жамила Маҳмуд «Қизил ярим ой» жамияти халқаро федерациясида ҳамкорлик масалалари бўйича бош секретар вазифасида фаолият юритмоқда.\nХотини. Хотин мустақил шахсдир, у эрига мулк ҳам эмас, тўла қарам ҳам эмас. Хотинда эрнинг фақат жуфти ҳалоллик ҳаққи бор, холос. Хотиннинг мустақил мулк тутиш давоми...\n04:32 / 04.06.2017 1905\n22:08 / 16.03.2017 3141\n01:14 / 06.03.2017 1947\n03:10 / 11.02.2017 2644


16:59, 14.05.2021 // 19259\nЕлизавета II нинг синглисига тегишли бўлган Rolls-Royce 100 минг евродан арзонроққа сотилади\nБуюк Британия қироличаси Елизавета II нинг синглиси Маргаретга тегишли бўлган ноёб автомобиль — классик Rolls-Royce Silver Wraith II модели Bonhams аукциони орқали сотилади, деб хабар бермоқда «Korrespondent.net».\n1980 йилларга тегишли Rolls-Royce қироллик оиласи учун махсус ишлаб чиқарилган. Британия қироличасининг ягона синглиси графиня Сноудон машинадан 22 йил давомида фойдаланган.\nМалика Маргаретдан ташқари, машинада малика Диана, қироличанинг ўзи ва она-қиролича Елизавета Боуз-Лайон ҳам фойдаланган. Сўнгги марта графиня Сноудон оиласи ушбу Rolls-Royce’да 2002 йили унинг дафн маросимига йўл олган.\nRolls-Royce эгасининг вафотидан сўнг, машина унинг ўғли Дедид Линлига мерос бўлиб қолган, аммо у тез орада автомобилни коллекционер Рональд Оллрайтга сотиб юборган. Коллекционер машинани идеал ҳолатда сақлаб, Маргаретнинг мазкур транспорт воситасида ҳаракатлангани тасвирланган суратни тўплаган.\nҲозирга қадар 78 минг километр йўл босган автомобиль аукционда 70—90 фунт-стерлингга, яъни 82—100 минг еврога баҳоланган. Машина салони ёрқин палисандр ва қора чарм билан қопланган, шу сабабли фотоаппаратларнинг ёрқин чақноғи унда аксланмайди.\nШунингдек, маълумотларга кўра, автомобиль маликанинг бўйига мослаб яратилган — Маргаретнинг бўйи 155 сантиметрни ташкил этган — бошқўйгичлар сурилган, орқани кўришга мўлжалланган кўзгу катталашган. Машина Cardinal Red рангида ва қора том қисмга эга.\nМавзуга доир: Елизавета II нинг гаражи: Буюк Британия қироличаси қандай машиналарни хуш кўради?\n22:22, 15.06.2021 // 69142\n13:34 Кеча // 67492\n22:22 Кеча // 64867\n00:55 Кеча // 61596\n16:48, 15.06.2021 // 60468


БМТ резолюция қабул қилди, бироқ...\n27 июн 2022, Тошкент вақти: 23:48\nДунё давлатлари раҳбарлари БМТ Хавфсизлик кенгашининг Ливанда Исроил ва “Ҳизбаллоҳ” ўртасида қарийб бир ойдан бери давом этаётган қуролли тўқнашувни тўхтатишга қаратилган резолюциясини олқишлади.\nБу давлатлар қаторида Германия, Япония ва Европа Иттифоқи мамлакатлари бор. Кўпчилик бу резолюция Яқин Шарқда узоқ муддатли ва барқарор тинчлик ўрнатишда олдинга ташланган дастлабки қадам, дея умид билдирди.\nБайрутга сафар қилаётган Европа Иттифоқининг ташқи сиёсати мутасаддиси Ҳавьер Солана: “Мен ўтган кеча қабул қилинган резолюция ўт очишни тўхтатиш ва тинчлик, узоқ муддатли тинчлик ўрнатишга асос бўлади, деб умид қиламан. Ливан халқи тинч яшашга ҳақли, деб ўйлайман”, – деди Европа Иттифоқи мутасаддиси.\nБМТ Хавфсизлик кенгаши қабул қилган резолюция ўт очишни тўхтатиш ва Исроил қўшинларининг Ливан ҳудудидан олиб чиқилишини кўзда тутади. Шунингдек, ҳужжат қўшинлар олиб чиқилиши ва тинчликни сақлашда Ливан армиясига ёрдам бериш учун Ливан жанубига БМТнинг 15 минг аскардан иборат ҳарбий кучлари жойлаштирилишини ҳам назарда тутади. Бундан ташқари, Ливан ҳукумати “Ҳизбаллоҳ” гуруҳи хориждан қуроллар олиб келишига йўл қўймаслиги ҳам алоҳида таъкидланган.\nЛиван ҳукумати БМТ Хавфсизлик кенгаши резолюциясини шанба куни қабул қилишига ишора қилди. Исроил ҳукумати аъзолари эса БМТ резолюциясини якшанба куни муҳокама қилади.\nИсроил Ташқи ишлар вазирлиги матбуот вакили Марк Регев БМТ резолюцияси барча тўғри талабларни ўз ичига олганини айтди.\n“Мазкур ҳужжат “Ҳизбаллоҳ”нинг чегара минтақаларига қайта бормаслиги, Эрон ва Сурия бу гуруҳни қуроллантиришига йўл қўймаслик, шунингдек, “Ҳизбаллоҳ”ни жангари гуруҳ сифатида қуролсизлантириш ҳақидаги халқаро мажбурият бажарилишини кафолатлайди”, – деди М.Регев.\nБироқ Ливанда ўт очишни тўхтатиш қачон кучга кириши номаълум. БМТ резолюцияси қабул қилинганидан бир неча соат ўтиб, Исроил ҳарбий қисмлари Ливан ҳудудида ҳужумларни кенгайтираётгани эълон қилинди.\nИсроил армияси танклари ва қўшинларидан иборат колонналар чегарани кесиб ўтди. Исрил авиацияси Ливан жанубини бомбардимон қилди. Оқибатда 15 киши нобуд бўлди.\nИсроил Ливандаги ўз ҳарбий қўшинлари сонини уч баробар кўпайтирди. Исроил армияси қўмондони Дан Халуц бу чора ҳужумлар кўламини кенгайтириш ҳақидаги қарор доирасида амалга оширилгани ва қуруқликдан ҳужумлар яна бир ҳафта давом этиши мумкинлигини билдирди. Дан Халуц БМТ қабул қилган резолюцияга мувофиқ халқаро кучлар жойлаштирилмагунича Исроил армияси Ливан ҳудудларини тарк этмаслигини маълум қилди.\nТомонлар ўртасида ўт очишни тўхтатиш қачон кучга кириши шу ҳафта охирида маълум бўлиши мумкин. Бу ҳақда келишиб олиш учун БМТ бош котиби Кофи Аннан Исроил ва Ливан расмийлари билан имкон қадар тез фурсатда учрашиши кераклигини маълум қилди.\nШанба куни Халқаро қизил хоч ташкилотига қарашли кема Ливаннинг Тир шаҳри портида тўхтаб, 200 тонна гуманитар ёрдам юклари туширди.\nТашкилотнинг Тир шаҳридаги вакили Роланд Ҳюжиннинг билдиришича, Исроил ҳарбийлари икки кун рад жавоби берганидан сўнг ниҳоят кемага ҳужум қилмасликни кафолатлаган. Халқаро қизил хоч ташкилоти кемаси Тир портига 200 минг одамга етарли озиқ-овқат, 50 тонна ун, дори-дармонлар ва ёнилғи олиб борган.


Жаҳон чемпионатида 11 нафар дзюдочимиз иштирок этади\n14 август, 2019, 12:40 543\nДзюдо ўз ватанига қайтмоқда. Япониянинг Токио шаҳри 25 август – 1 сентябрь кунлари дзюдо бўйича навбатдаги жаҳон чемпионатига мезбонлик қилади. Мазкур дунё биринчилиги келаси йили айнан ушбу шаҳарда бўлиб ўтадиган навбатдаги Олимпия ўйинларига энг йирик лицензион очко берувчи мусобақа бўлгани унинг аҳамиятини яна бир карра кўтариб беради. Сайёрамизнинг 152 мамлакатидан 1000 га яқин дзюдо усталари ташриф буюрадиган жаҳон чемпионатида Ўзбекистон терма жамоаси ҳам ўзининг оптимал таркиби билан иштирок этади. Эътиборингизга мусобақада қатнашадиган вакилларимиз рўйхатини ҳавола қиламиз:\nҲамюртларимиз эртага Япониянинг Майдзуру шаҳрига йўл олишади. Терма жамоамиз у ерда 1 ҳафталик ўқув-машғулот йиғинини олиб боради ва 23 август куни Токио шаҳрига етиб келади, дея хабар бермоқда Миллий олимпия қўмитаси.


hidoyat.uz – “Мовароуннаҳр” нашриётининг сайти - Уйқунинг муносиб вақти\nУйқунинг муносиб вақти\nУйқунинг ўз вақти ва миқдори бор, киши бунга риоя қилиши лозим.\nКуннинг аввалида ризқлар тақсим қилинади. Шунинг учун у пайтда ухлаш ризқни тўсиб, куннинг баракасини кетказади. Чошғоҳда ухлаш Пайғамбаримиз (соллаллоҳу алайҳи ва саллам)нинг суннатидир. Куннинг охирида ухлаш ақлга салбий таъсир кўрсатиши ҳадисларда айтилган. Пайғамбаримиз (соллаллоҳу алайҳи ва саллам): “Ким асрдан сўнг ухлаб ақли кетиб қолса, фақат ўзини маломат қилсин”, деганлар (Абу Яъло ривояти).\nХовват ибн Жубайр (раҳматуллоҳи алайҳ) айтади: “Куннинг аввалида ухлаш жоҳиллик, чошгоҳда ухлаш хулқ, охирида ухлаш аҳмоқликдир”.\nИмом Макҳул (раҳматуллоҳи алайҳ): “Куннинг охирида ухловчига васвасанинг хавфи бор”, деган.\n“Ал-Мавсуатул фиқҳийя” китобида бундай дейилган: “Ухлаётган кимса хатарга йўлиқиши ёки намоз вақти киргандан кейин ҳам уйқудан турмай, фарзни тарк қилиши гумон қилинганда, уни уйғотиш ёнидаги одамга вожиб бўлади. Бомдод ва аср намозидан сўнг ухлаган одамни уйғотиб қўйиш суннатдир. Чунки хабарларда бу икки вақтда ухлашдан қайтарилган”.\nДемак, уйқу учун муносиб вақт тундир. Ёз фаслидаги қайлула кундузги уйқунинг яхшисидир. Қиш фаслида кун қисқа бўлгани учун кўпинча қайлулага ҳам ҳожат қолмайди.\nАндижон шаҳридаги “Ҳазрати Билол” жоме масжиди имом-хатиби